Дәүләт һәм хәрби эшмәкәр Муса Мортазиндың тыуыуына 125 йыл тулыу уңайынан бөгөн Башҡортостандың Милли музейында түңәрәк өҫтәл үтте.\nБөтә донъя башҡорттары ҡоролтайы тарафынан уҙғарылған сара билдәле дәүләт һәм йәмәғәт эшмәкәрҙәрен бергә йыйҙы. Түңәрәк өҫтәлдә Муса Мортазындың 125 һәм Башҡортостан мәғарифына 100 йыл тулыуҙы билдәләү тураһында резолюция ҡабул ителде. Бынан тыш, шәхес рухына арнап фильм төшөрөү, тыуған Учалы районында һәйкәл урынлаштырыу, 1921-1922 йылдарҙа Стәрлетамаҡ ҡалаһында Башҡортостан Үҙәк башҡарма комитеты урынлашҡан бинаға таҡтаташ ҡуйыу кеүек мәсьәләләр күтәрелде. Шулай уҡ Муса Лут улына арнап "Башҡортостан һәм башҡорт ғәскәрҙәренең Граждандар һуғышында" тип исемләнгән китап сығарыу бурыусы ла ҡуйылды.\nМуса Мортазин 1891 йылдың 20 февралендә Учалы районының Көсөк ауылында тыуған. 1911 йылда ауыл мәҙрәсен тамамлап хәрби хеҙмәткә алына. Беренсе бөтә донъя һуғышында ҡатнаша. Ҡаты йәрәхәтләнеп, тыуған яғына дауаланырға ҡайтарылған егет Октябрь революцияһына эләгә - советтар, ҡыҙыл гвардия отрядтары ойоштороуҙа ҡатнаша. Граждандар һуғышы башланғас, Беренсе кавалерия полкына етәкселек итә. Ул осорҙа йәш совет илен формалаштырыуҙа күрһәткән хеҙмәте өсөн комбриг званиеһы ала. Тик 1937 йылда Муса Мортазин ҡасандыр аҡтар яғында һуғышҡаны өсөн үлем язаһына тарттырыла. Халыҡ хәтеренә ул бер яуҙа ла еңелмәгән хәрби етәксе, өс орден кавалеры, публицист булараҡ инеп ҡалған. Сибай, Учалы ҡалаларында, Иҫке Сибай, Темәс ауылдарында Муса Мортазин исемен йөрөткән урамдар бар. Учалы районында премия булдырылған, Көсөк ауылында музей эшләй. Әлеге ваҡытта Муса Мортазинға бәйле архив документтар менән эш итеү дауам итә. Шәхестең тыуған көнө буйынса ла күп яҡлы фекерҙәр бар.


«Берҙәмлек – Содружество» фестивале үтәсәк » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » «Берҙәмлек – Содружество» фестивале үтәсәк\n22.05.2013 «Берҙәмлек – Содружество» фестивале үтәсәк\n«Берҙәмлек – Содружество» Халыҡ-ара фестивале Башҡортостанда ғына түгел, тотош Рәсәйҙә мөһим саралар иҫәбендә. Ул халыҡ ижадын, кәсептәрен, биҙәү - ҡулланма сәнғәтен популярлаштырыу, ижади коллективтар менән ныҡлы бәйләнештәр булдырыу, төрлө мәҙәниәт һәм йолалар менән таныштырыу, мәҙәни яңылыҡтар менән уртаҡлашыу кеүек изге маҡсаттарҙы ҡуя. Халыҡ - ара берҙәмлек байрамын РФ һәм БР Мәҙәниәт министрлыҡтары, Рәсәй Дәүләт халыҡтар дуҫлығы йорто, Республика халыҡ ижады үҙәге, Ғафури, Ишимбай райондары һәм Өфө, Салауат, Күмертау ҡалалары хакимиәттәре ойоштора.\nФестивалдә Рәсәйҙән генә түгел, башҡа төбәктәрҙән дә ҡатнашалар. Быйыл Ҡаҙағстан, Ҡырғыҙстан, Ҡытай, Латвия, Нигерия, Һиндостан, Польша, Тажикистан, Төркиә, Төньяҡ Осетия, Үзбәкстан, Чад кеүек илдәрҙән дә ҡунаҡтар көтөлә\nФестиваль республикала үткән быуаттың 90-сы йылдарынан алып уҙғарыла. Быйыл уны 7 – 12 июндә уҙғарыу ҡаралған. Ишембай районында байрамды асыу тантанаһы һәм ҡунаҡтар ҡатнашлығында тантаналы парад һәм концерт көтөлә. Ҡатнашыусылар Ғафури районында һабантуйҙа булып, уның йолалары менән танышасаҡ. Салауат ҡалаһында «Юрматы ере» мемориаль комплексына экскурсия һәм сәскәләр һалыу планлаштырыла. Күмертау ҡалаһында ҡунаҡтарҙы милли-мәҙәни ойошмалар менән осрашыу, ҡала буйлап экскурсия көтә. Халыҡ-ара фестиваль 12 июндә Өфөлә В.Ленин исемендәге майҙанда гала-концерт менән тамамланасаҡ.


«Интернет-Нефтекама» сайттар конкурсы старт алды // Йәмғиәт | новости башинформ.рф\n«Интернет-Нефтекама» сайттар конкурсы старт алды\n16:30, 6 августа 2010 Йәмғиәт\nНефтекамала ҡаланың иң яҡшы селтәр ресурстарына ярҙам итеү һәм уларҙы популярлаштырыуға йүнәлтелгән «Интернет-Нефтекама» конкурсы старт алды. Уны ойоштороусылар халыҡ, дәүләт, йәмәғәт ойошмаларының һәм бизнес-берләшмәләрҙең иғтибарын Интернет мөмкинлектәренә, халыҡ хужалығы, мәғариф һәм бизнестың төрлө тармағына заман технологияларын әүҙем индереүгә йүнәлтергә иҫәп тота.\nҠала халҡы өсөн көнүҙәк мәғлүмәткә эйә — белем биреү, күңел асыу төрөндәге, эш, спорт менән бәйле, тарихи, мәҙәни, фәнни материалдар урынлаштырылған Нефтекама сайттары конкурста ҡатнашыуға саҡырыла. Ойошма коллективтары ла, айырым кешеләр ҙә ҡатнаша ала.\nҺәр номинация еңеүсеһе тауыш биреү һәм конкурс комиссияһы ағзалары ҡуйған баһаларҙы ҡушыу юлы менән билдәләнәсәк.


"Салауат Юлаевтың" яңыртылған составы был миҙгелдә иң ҙу р еңеүенә өлгәште - 4:0. Пермдә үткән чемпионатта аутсайдер "Молот - Прикамье" 17 - се тапҡыр еңелеү кисерҙе.\nЙәш "юлаевсылар" төп уйынсыларҙан тыш та ыңғай һөҙөмтәләр гә өлгәшә алыуҙарын раҫланы. Башҡорт хоккейсылары Өфөлә 0:3 иҫәбе менән еңелеүҙәре өсөн лайыҡлы яуап ҡайтарырға тейеш ин е, һәм ҡон ҡайтарылды тип әйтегә була.\n"Молот" командаһы бөгөн "Салауат Юоаев" кеүек бик үк тә жрибәһе булмаған хоккейсыларҙан тора. Әммә Пермь йәштәре өфө ләрҙән бер аҙ ҡалыша. Григоренко, Аншаков, Макаров, Таратухи н, Пуурула кеүек уйынсыларға боҙ хужаларының көсө етмәне.\n"Юлаевсыларҙың" ҡапҡа һаҡсыһы Йони Пуурула матчты бик шәп үткәрҙе, бер нисә тапҡыр ул үҙ командаһын бөтөнләй өмөтһ өҙ хәлдә лә ҡотҡарып ҡалды һәм был миҙгелдә инде өсөнсө тапҡ ыр ҡаршы яҡҡа үҙ ҡапҡаһын "емерергә" бирмәне.\nТәүге голды Игорь Григоренко индерҙе - уйынсы көслө голки пер Гудачекты "алдауға" өлгәште. Икенсе периодта шайба Аншак овт "тыңланы". Өсөнсө голдың "авторҙары" - Озолин менән Гри горенко. Матчҡа нөктәне Өфө хоккей мәктәбе тәрбиәләнеүсеһе Д митрий Макаров ҡуйҙы. Кәүҙәгә таҙа булыуы һәм яҡшы техникаһы\nөсөн Рафаил Ишмәтов "бәләкәй Гомоляко" тип атаған был йәш у йынсы күптән түгел Магнитогорсктың "Металлург" командаһынан әйләнеп ҡайтты һәм беренсе матчта ике мәрәй йыйып та өлгөрҙө .\nШулай итеп, 4: 0. Өфөлөләрҙең сағыу еңеүе төрлө фекерҙәр булдырҙы. Кемдер "көсһөҙҙө һәр кем ҡыйырһыта ала" тиһә, башҡ алар был ышаныслы еңеүҙә команданың аҡрынлап нығына барыуын күрә. Беҙ "Салауат Юлаев" командаһы уйынсыһы Андрей Таратухи н менән бәйләнешкә индек һәм матч тураһында үҙ фекерҙәре мен ән уртаҡлашыуын һораныҡ.\n- Өҫтөнлөк беҙҙең яҡта булды - күберәк һөжүм иттек. Матчт ан һуң Рафаил Ғәзиз улы беҙҙе еңеү менән ҡотланы. Хәҙер ЦСКА\n- ны еңеү тураһында уйлар кәрәк. Яңы уйынсылар тураһында ни мә әйтергә була - улар уйынды боҙманы.


Башҡортостан юлдаш телевидениеһы иғлан иткән бәйге телевизор ҡараусыларҙа ҡыҙыҡһыныу уятты\n«Сәләм» һәм «Яңылыҡтар» программаларында бирелгән һорауҙарға яуап оҙаҡ көттөрмәй.\nӘ хәҙер иғтибарығыҙға сираттағы һорау.\n«Яңылыҡтар» тапшырыуында иң оҙаҡ эшләүсе диктор кем һәм ул нисә йыл эфирҙа?\nЯуапты tv-rb.ru сайтына инеп яҙып ҡалдырыу зарур. Әгәр ҙә һеҙ беренсе булып дөрөҫ яуап бирһәгеҙ , ҡышҡы техника хужаһы булыу ихтималлылығы арта. Дөрөҫ яуаптар күберәк булған һайын, еңеү ҙә яҡыная. Бәйгегә йомғаҡ көн һайын «Яңылыҡтар» программаһының төнгө 10-сы һәм 11-се яртылағы сығарылыштарында яһала.


Тыуыуына 100 йыл тулыу айҡанлы: Өфөлә драматург Нәжиб Асанбаевтың пьесалары донъя күрҙе\n20 Декабрь 2021, 12:59\n2021 йылда Башҡортостандың халыҡ яҙыусыһы Нәжиб Асанбаевтың 100 йыллығы билдәләнә. «Китап» нәшриәтендә күренекле драматургтың республиканың төрлө ҡалаларында һәм унан ситтә сәхнәләштерелгән пьесалары баҫылып сыҡты.\nФото:«Китап» нәшриәте сайты\nНәжиб Асанбаев милли һәм илебеҙ драматургияһын үҫтереүгә тос өлөш индерҙе. Уның ижады башҡорт драматургияһы классикаһын һәм республиканың күп милләтле мәҙәниәтен кәүҙәләндерә. Нәжиб Асанбаев ижад иткән әҫәрҙәр башҡорт әҙәбиәте һәм театрының алтын фондына инде. Китапҡа «Беҙгә егеттәр килде», «Рәйсә», «Фәйзи», «Зәйтүнгөл», «Яралы яҙмыш», «Ҡыҙыл Паша», «Миләш-Миләүшә» исемле сәхнә әҫәрҙәре тупланды. Китапты нәшриәттең фирма магазиндарынан, сайт аша һатып алырға мөмкин.\nНәжиб Вилдан улы (Николай Васильевич) Асанбаев (1921 - 2013) — Башҡортостандың халыҡ яҙыусыһы, Салауат Юлаев исемендәге республика премияһы лауреаты, РСФСР-ҙың атҡаҙанған мәҙәниәт хеҙмәткәре, танылған яҙыусы, шағир, драматург, йәмәғәт эшмәкәре.


Баймаҡ районында ғәҙәттән тыш хәл | ГТРК «Башкортостан» — Новости Уфы и РБ\nБаймаҡ районында ғәҙәттән тыш хәл\n09 июня 2016 — 16:11\nБаҫыуҙарҙың яҡынса егерме мең гектары ҡара сиңерткәләрҙән зыян күреп өлгөргән. Ҡоротҡостарҙың үрсеүенә көндәрҙең эҫе тороуо, яуым-төшөмдөң дә һирәк булыуы ярҙам итә. Бер квадрат метр ергә яҡынса ҡырҡҡа яҡын сиңерткә тура килә. Баҫыуҙарҙа яңы ғына баш ҡалҡытҡан үҫентеләрҙе улар аяуһыҙ юҡ итә. Шуға күрә хужалыҡтар алдында ваҡытында ҡоротҡостарға ҡаршы сара күреү бурысы тора.


Шүлгәнташ мәмерйәһе янындағы туристик зонаны ниндәй үҙгәрештәр көтөүе билдәле булды // Йәмғиәт | новости башинформ.рф\n9:06, 20 февраля 2020 Йәмғиәт\nБөрйән районында Морат-Туғайҙы үҙгәрештәр көтә. Шүлгәнташ мәмерйәһе янындағы туристик зона нисек үҫешер, ниндәй инфраструктура объекттарын төҙөү күҙаллана – 17 февралдә Бөрйән районы хакимиәтендә уҙған кәңәшмәлә ошо хаҡта һүҙ барҙы.\nРайон етәкселегенән тыш, кәңәшмәлә «Шүлгәнташ мәмерйәһе» тарихи-мәҙәни музей-ҡурсаулығы директоры Фәүзил Маликов һәм Морат-Туғайҙа төҙөлөп ятҡан музей комплексының баш архитекторы, «Архтамға» проект бюроһы етәксеһе Рөстәм Әлибаев ҡатнашты.\n«Урал батыр ере» тип аталған иҫтәлекле урынды үҫтереү буйынса проект төркөмө етәксеһе Рөстәм Әлибаев кәңәшмәлә ҡатнашыусыларҙы эскиз проекты менән таныштырҙы.\n«Морат-Туғайҙа 200 машинаға һәм 10 автобусҡа парковка урындары, ял үҙәге, сауҙа һәм дөйөм туҡланыу павильондары, спорт һәм балалар майҙансыҡтары, өс йондоҙ кимәлендәге 30 урынлыҡ ҡунаҡханалар төҙөү күҙаллана, — тип һөйләне Рөстәм Әлибаев. — Шулай уҡ Wi-Fi булған кемпинг өсөн өҫтәмә урындар ҡаралған».\nТөҙөкләндереү Ағиҙел йылғаһы ярына ла ҡағыла. Бында катамарандар өсөн уңайлы туҡтау урыны эшләүҙе йәки понтонлы пристань һалыуҙы иҫәпкә алып, тәрәнәйтеү һәм ярҙы нығытыу эштәрен башҡарырға кәрәк. Пляж зонаһы ла тәртипкә килтерелә.\n«Шүлгәнташ» тарихи-мәҙәни музей комплексы тирәләй туристик зонаның генераль үҫеш планы проекты республика башлығы Радий Хәбировтың ҡушыуы буйынса әҙерләнә. Алдан хәбәр итеүебеҙсә, Бөрйән районында туристик зонаны үҫтереү мәсьәләһе 2019 йылдың 9 декабрендә «Төҙөлөш сәғәте» кәңәшмәһендә ҡаралды.\nПроектты әҙерләү өсөн ике ай ваҡыт бирелде. «Архтамға» проект бюроһы вәкилдәре Башҡортостандың Күсемһеҙ мәҙәни мираҫ объекттарын һаҡлау һәм ҡулланыу буйынса ғилми-етештереү үҙәге белгестәре менән берлектә февраль аҙағында уны фекер алышыуға тәҡдим итергә тейеш.\nТеги: Шүлгәнташ, туризм


«Әл-Хәшер» һәм «Әл-Мүлк» сүрәләре хикмәттәре » журнал Башкортостан кызы | Башҡортостан ҡыҙы журналы\n«Әл-Хәшер» һәм «Әл-Мүлк» сүрәләре хикмәттәре\n«Әл-Хәшер» (59) сүрәһенең һуңғы аяттары\n•\tАллаһ Тәғәләнең Рәсүле саллалаһу ғәләйһи үә сәлләм: «Кем иртән өс мәртәбә «Әғүҙү билләһис-сәмиғыйл-ғалим минәш-шәйтанир ражим» тип «Әл-Хәшер» сүрәһенең һуңғы өс аятын уҡыһа, уның өсөн 70 мең фәрештә аҡшамға ҡәҙәр истиғфар әйтеп торор, ярлыҡау һорар. Әгәр ул шул көндө баҡыйлыҡҡа күсһә, шәһиттәрҙән иҫәпләнер. Аҡшамда уҡыусыларға ла шулай уҡ булыр», – тигән.\n•\t«Әл-Хәшер» сүрәһен уҡыусыға йәннәт, йәһәннәм, ғәрше-көрси, күктәр, ер, елдәр, болоттар, ҡоштар, башҡа төрлө хайуандар, тауҙар, ҡояш, ай һәм бөтөн фәрештәләр доғала булыр, ярлыҡау һорар» (Хәҙис-шәриф).\n•\t«Әй Ғәли! «Әл-Хәшер» сүрәһен уҡыһаң, Ҡиәмәт көнөндә һәр төрлө ауырлыҡтан, хәсрәттән имен ҡалырһың!» (Хәҙис-шәриф).\n•\tУны һәр көн уҡығандың ҡәлбе тыныс, имен булыр.\n•\t«Әл-Хәшер» сүрәһен эшем уң булһын тигән уй менән бер юлы өс мәртәбә уҡығанда, мораҙыңа юл асылыр.\n•\tБерәү төшөндә «Әл-Хәшер» сүрәһен уҡыһа йә иһә уға сүрәне бағышлаһалар, Ҡиәмәт көнөндә был кеше изгеләр менән бергә булыр. Дине ҡаҡшағас та, уны нығытыр, ҡайғы-хәсрәттән арыныр, мосафир булһа, – сәфәренән өйөнә ҡайтыр, Аллаһы Тәғәлә дошмандарын юҡ итер, күп мөлкәткә өлгәштерер.\n«Әл-Мүлк» (Тәбарәк) сүрәһе хикмәттәре\n•\tҺөйөклө пәйғәмбәребеҙ ғәләйһис-сәләм был сүрәнең фазиләттәре хаҡында: «Ҡөрьәндә утыҙ аятлы сүрә бар. Үҙе өсөн уҡыған кешегә ул шәфәғәтсе булыр, мәғрифәткә ирешер», – тигән (Хәҙис-шәриф).\n•\t«Тәбарәк» сүрәһен дауамлы уҡыған ҡәбер ғазабынан имен буласаҡ. «Әл-Мүлк» – ҡәбер ыҙаһынан кәртә булыусы сүрә. Уны кис һайын уҡыу – оло фазиләтле ғәмәл», – тигән пәйғәмбәребеҙ.\n•\t«Өммәтемдең һәр ҡайһыһының күңелендә «Әл-Мүлк» сүрәһе булыуын ныҡ теләр инем», – тигән рәсүл.\n•\tҠиәмәт көнөндә «Тәбарәк» сүрәһенең шәфәғәте менән берәү йәһәннәмдән сығарылып, йәннәткә үтер.\n•\t«Ҡөрьәндә утыҙ аятлы сүрә барҙыр. Кем уны йоҡоға ятыр алдынан уҡыһа, уға утыҙ сауап яҙылыр, утыҙ гонаһы ғәфү ителер, ул кеше утыҙ дәрәжәгә үҫтерелер. Аллаһ Тәғәлә уның янына бер фәрештә индерер, ул өҫтөнә ҡанатын йәйеп, уянғанына ҡәҙәр һәр насарлыҡтан, күңелһеҙлектән һаҡлар», – тигән.\n•\tРәсүл: «Ҡиәмәт көнөндә бер бәндәне килтереп баҫтырырҙар. Уның бөтөн гонаһтары арҡаһына тейәлгән булыр. Үҙе Аллаһ Тәғәләнең бар һәм бер икәненә ышанған. Был кешене йәһәннәмгә ташларға әмер ителгәндә, күкрәгенән йәшен һымаҡ нур бәреп сығыр ҙа ялбарып һорар: «Аллаһым! Мин Һинән пәйғәмбәрең Мөхәммәт саллалаһу ғәләйһис-сәләмгә ингән инем. Был ҡолоң уҡыны һәм шәфәғәтсе булыуыма өмөтөн өҙмәне!». Шуның менән Аллаһ был бәндәне йәннәткә индерергә әмер бирҙе. Был сүрә «Тәбарәкәл-ләзиби-йәдиһилмүлк» ине», – тип ғәжәйеп ваҡиға һөйләне.\n•\tУны һәр көн иртәнге намаҙҙан һуң уҡыусы Аллаһ Тәғәләнең ярҙам рөхсәте менән игелек эйәһенә әйләнер. Кис менән таң араһында яҡшы итеп тәһәрәт алып, ике рәҡәғәт намаҙ уҡып, «Тәбарәк» сүрәһен егерме бер мәртәбә уҡып, ҡайғы-хәсрәттән арыныуҙы һораһағыҙ, иншә Аллаһ, теләгәнегеҙгә ирешерһегеҙ.\n•\tБыл сүрәнең 14-се аятын даими уҡыусы ауырыуҙан, бәлә-ҡазанан, фәҡирлектән һаҡланыр.\n•\tХәҙрәти Ғүмәр былай тигән: «Мүлк» сүрәһен уҡыусы Ҡиәмәт көнөндә фәрештәләрҙең ҡанат аҫтына килтерелер һәм уның йөҙө Йософ ғәләйһис-сәләмдеке шикелле нурлы булыр».\n•\t«Әл-Мүлк» сүрәһен уҡыусы халыҡ араһында күркәм күренер һәм һөйөклө иҫәпләнер. Уны бер юлы ете мәртәбә уҡыған ҡайғыларҙан имен булыр.\n•\tЯңы ай күргәндә уҡығандар төрлө яуызлыҡтан имен булыр, ниғмәттәргә өлгәшер. Икенде намаҙынан һуң уҡыусының ризығы артыр.\n•\tБерәү төшөндә «Әл-Мүлк» сүрәһен уҡыһа йә иһә был сүрәне уға бағышлаһалар, өнөндә берәй хужа кешегә хеҙмәт итер. Был бындә йәнен тәслим ҡылғанда Аллаһ Тәғәләнең ғазабынан имен булыр, шатлыҡҡа, бәрәкәткә, күп хәйерлеккә ирешер.


8 Июнь 2018, 12:33\n8 июндә Рәсәйҙең халыҡты социаль яҡлау системаһы хеҙмәткәрҙәре үҙҙәренең һөнәри байрамын билдәләй. Ошо уңайҙан “Изгелек шишмәһе” автономлы коммерция булмаған халыҡты социаль хеҙмәтләндереү үҙәге директоры Розалия Фәрит ҡыҙы РАХМАНҒОЛОВАға мөрәжәғәт иттек. Һүҙ – етәксегә:\n-Социаль хеҙмәткәрҙәр – дәүләт яғынан иғтибарға һәм ярҙамға мохтаж булған ветерандарҙы, инвалидтарҙы, балаларҙың айырым категория-ларын даими хәстәрлек менән солғап алған кешеләр ул. Районыбыҙҙа ошо категорияға ҡараған кешеләрҙе хеҙмәтләндереү бурысы тап беҙҙең “Изгелек шишмәһе” ойошмаһы хеҙмәткәрҙәренә йөкмәтелде. Был хеҙмәттә үҙҙәренә йөкмәтелгән бурыстарҙың яуаплылығын, барлыҡ нескәлектәрен тулыһынса аңлап һәм уны һәр саҡ еренә еткереп башҡарыусы 47 хеҙмәткәр эшләй. Социаль хеҙмәткәрҙәр мөмкинлектәре сикләнгән, һаулығы ҡаҡшаған кешеләргә, оло йәштәгеләргә көндәлек мәшәҡәттәрен еңеләйтергә ярҙам итә. Ябай ғына тойолған эштәрҙе атҡарыу өсөн социаль хеҙмәткәр ярҙамға мохтаж кешене тыңлай белергә, йылы һүҙен йәлләмәҫкә тейеш. Сөнки был һөнәрҙең төп нигеҙе - кешелеклелек, итәғәтлелек һәм иплелек. 2017 йылға йомғаҡ яһап шуны әйтергә була: йыл әйләнәһенә 665 кешегә өйҙә социаль ярҙам күрһәтелгән. Шуларҙың 619-ы оло йәштәге кешеләр булһа, тыл ветерандары - 13, Бөйөк Ватан һуғышы ветерандары - 2, хеҙмәт йәшендәге инвалидтар 3 кеше, 5 инвалид бала тәрбиәләгән ғаилә һәм өс йәшкә тиклемге 23 бала. Был кешеләргә күрһәтелгән хеҙмәттәр 427578 тәшкил итте. 2017 йылдан өс йәшкә тиклемге балаларҙы ваҡытлыса ҡарауға ала башланыҡ. Был уҙ сиратында күп балалы ғаиләләрҙә ата-әсәләргә ҙур ярҙам булып тора. Социаль хеҙмәткәр бала менән шөғөлләнгән ваҡытта ата-әсәләр үҙ мәшәҡәттәре менән була: өй эштәре, дауаханаға барыу, түләүҙәр һәм башҡалар.\nХеҙмәттәрҙе дөрөҫ һәм тулыһынса күрһәтеү өсөн социаль хеҙмәткәрҙәрҙе даими уҡытып, квалификацияларын күтәреп торабыҙ. Уҙған йылда “Беренсе ярҙам күрһәтеү” һәм “Профессиональ яныу” темалары буйынса курстар үткәрҙек.\nСоциаль хеҙмәткәрҙәр үҙ эштәрен яратып, күңелдәрен һалып башҡара. Улар ҡараған оло йәштәгеләрҙең күптәренең балалары ла бар, ләкин көн һайын ҡайтып ата-әсәләренә ярҙам итергә мөмкинлектәре юҡ. Шуға ла бар мәшәҡәттәр социаль хеҙмәткәрҙәр иңенә төшә. Ә ауыл ерендә эш “тауыҡ сүпләһә лә бөтөрлөк түгел”: иҙән йыуыу, ашарға бешереп ашатыу, кибеттән кәрәк-яраҡтар алып килеү, урам тирәһен таҙартыу, ҡышын утын ярып мейескә яғыу, ҡар көрәү, йәйен һыу килтереп йәшелсә-емешкә һибеү, мунса яғыу һәм башҡалар. Ойошмала 16 һәм унан да күберәк кешене ҡараусы, эшен еренә еткереп башҡарыусы социаль хеҙмәткәрҙәрҙе атап үтке килә. Улар: Зоя Авдеева, Галина Михайлова, Ирина Ғиззәтуллина (барыһы ла Мораҡ ауылынан), Әлфиә Аралбаева (Родина ауылынан), Сәриә Ғәлиәхмәтова (Табын), Илүзә Усманова (Баҡраҡ), Зәлифә Хузина (Красноусол), Айгөл Әхмәтшина (Ҡотлоғужа), Зөлфиә Ниғәмәтуллина (Игенйылға), Эльвира Абдрахманова (Ташбүкән) һәм башҡалар. Улар өсөн социаль хеҙмәт профессия ғына түгел, ә күңел торошо ла. Социаль хеҙмәткәрҙәр ололарға һүҙ менән дә, эш менән дә ярҙам итеп, өйҙә тәртип һәм ҡот булдырып ҡына ҡалмай, күңел йылылығын биреп, күңелдәрен тынысландыра, йыуата ла.\nИке йыл дауамында эшләп килгән социаль бөҙрәхана ла киң популярлыҡ яуланы. Беҙҙең оҫталар, алдан яҙылыу буйынса, ауылдарға сығып та, мөмкинлектәре сикләнгәндәргә өйҙәренә барып та хеҙмәттәр күрһәтә. Һәр ерҙә лә уларҙы көтөп алалар. Хаҡтарҙың түбән булыуы ла һөйөндөрә уларҙы. Шулай уҡ 9 Май, Балаларҙы яҡлау, Оло йәштәгеләр, Инвалидтар көндәренә арнап акциялар уҙғарабыҙ. Был көндәрҙә күп балалы, аҙ тәьмин ителгән ғаиләләрҙә үҫкән балалар, инвалидтар, Бөйөк Ватан һуғышы ветерандары бушлай хеҙмәтләндерелә.\nОло йәштәге кешеләрҙең буш ваҡытын файҙалы итеп үткәреү, сәләмәтлектәрен нығытыу теләге менән уҙған йылда “Сәләмәт хәрәкәт” клубы асып ебәрҙек. Был клубта оло йәштәге һәм хеҙмәт йәшендәге инвалидтар шөғөлләнә. Улар хәҙерге ваҡытта киң танылыу алған скандинав таяҡтары менән саф һауала йөрөйҙәр, махсус күнекмәләр яһайҙар. Бөгөнгө көндә клуб ағзаларының һаны 225-кә етте. Был эште лә төркөмдәр менән социаль хеҙмәткәрҙәр башҡара. Ошо проектыбыҙ Президент гранты фондында яҡлау табып 14 социаль хеҙмәткәр күнекмәләр үткәреү өсөн махсус уҡытылды, 70 комплект махсус таяҡ һатып алынды. Иң мөһиме, беҙ оло йәштәге кешеләрҙе саф һауаға алып сыҡтыҡ. Сәләмәтлектәрен нығытырға, башҡалар менән аралашырға мөмкинлек бирҙек.\nҺөнәри байрамыбыҙ уңайынан ойошмала эшләүсе барлыҡ хеҙмәткәрҙәрҙе ҡотлап, уларға ныҡлы һаулыҡ һәм рух көсө, именлек һәм бәхет, күңел йылыһын һәм изгелектәрен өләшкән кешеләрҙең рәхмәтле булыуын теләйем.


2013 йылдағы иң яҡшы аграр ойошмалар аталды // Йәмғиәт | новости башинформ.рф\n2013 йылдағы иң яҡшы аграр ойошмалар аталды\n12:16, 6 ноября 2013 Йәмғиәт\nБашҡортостанда муниципаль райондар, ойошмалар һәм хеҙмәткәрҙәр араһында агросәнәғәт комплексы өлкәһендәге ярышҡа йомғаҡ яһалды.\nБындай ярыштың төп маҡсаты — конкуренцияға һәләтле продукция етештереүҙе арттырыу, төбәктең агросәнәғәт комплексы өлкәһендә эштәр һәм хеҙмәтләндереүҙәр сифатын яҡшыртыу.\nБашҡортостан Хөкүмәте матбуғат хеҙмәтенән хәбәр итеүҙәренсә, республиканың иң яҡшы аграр ойошмаларын билдәләү өсөн предприятиеларҙың 2013 йылдың туғыҙ айындағы эш һөҙөмтәләренә анализ яһалды.\nЕңеүселәр Башҡортостан Хөкүмәте дипломдары менән наградлана. Алдынғы аграрийҙар өсөн аҡсалата премиялар ҡаралған.\nАуыл хужалығы продукттары етештереүҙә юғары күрһәткестәргә өлгәшкәне өсөн 12 муниципаль район: Саҡмағош, Илеш, Дүртөйлө, Ейәнсура, Мәсетле, Балтас, Тәтешле, Краснокама, Дәүләкән, Стәрлетамаҡ, Бүздәк һәм Мәләүез – республика Хөкүмәте дипломдары менән билдәләнде.\nАуыл хужалығы производствоһындағы юғары ҡаҙаныштары өсөн 50-нән ашыу ойошма һәм предприятие республика Хөкүмәте дипломына лайыҡ булды.\n2013 йылда БР-ҙың иң яҡшы ауыл хужалығы идаралыҡтары (бүлектәре) тип Күгәрсен, Ҡырмыҫҡалы һәм Бишбүләк райондары Ауыл хужалығы идаралыҡтары танылды.\n«500 ферма» республика маҡсатлы программаһын тормошҡа ашырыуҙа әүҙем ҡатнашҡаны өсөн Бишбүләк районының Киров исемендәге ауыл хужалығы производство кооперативы Башҡортостан Хөкүмәте дипломына лайыҡ булды.\n«2011-2013 йылдарға крәҫтиән (фермер) хужалыҡтары базаһында ғаилә малсылыҡ фермаларын үҫтереү» республика программаһын тормошҡа ашырыуҙа әүҙем ҡатнашҡаны өсөн БР Хөкүмәте дипломы менән Нуриман районынан крәҫтиән-фермер хужалығы етәксеһе Рафаэль Йосопов бүләкләнде.\nЕңеүселәрҙең тулы исемлеге менән Башҡортостан Хөкүмәте сайтында танышырға мөмкин.\nТеги: ауыл хужалығы,бр хөкүмәте ҡарары,наградалар


Яблочкинаның Өфөләге бенефисы\n1895 йылдың йәйендә Өфөлә "Мәскәүҙең кесе театр артистары\nширҡәте" сығыш яһай. Труппа составына Александра Александровна Яблочкина, шулай уҡ артистар Федор Петрович Горев, Виктор Петрович Грибунин һәм башҡалар инә.\nПровинциаль Өфө өсөн был ғәҙәти күренеш тип әйтергә кәрәк . Губерна гәзитендә билдәләнеүенсә, йыл һайын йәй айҙарында Мәскәү һәм Петербург ширҡәттәре гастролдәр ойоштора, уларҙың составында император сәхнәһенең беренсе класлы башҡарыусылары ла, үҙ отпускыларын файҙаланып, провинцияға юл тота.\nМәскәүҙән килгән "Артистар ширҡәтенең" спектаклдәре\nВидинеев баҡсаһындағы (бөгөн Аксаков исемендәге баҡса) 1894 йылда төҙөлгән ағас театр сәхнәһендә бара. Бина, ҡыҙғанысҡа ҡаршы, һаҡланмаған.\nМиҙгел ябылғас, 26 июлдә, Александра Александровна Яблочкинаның бенефисы ойошторола. Уның хаҡында "Уфимские губ ернские ведомости" гәзите түбәндәгеләрҙе яҙа: "Беҙҙең театр тамашасыларының яратҡан артисткаһы Яблочкина ханым миҙгелдең барлыҡ спектаклдәрендә лә ҡатнашты һәм үҙенең юғары художестволы һәм талантлы уйыны менән айырылып торҙо, шуға күрә уның хушлашыу бенефисы ла тамашасыларға бай булыр тип көтөргә ҡала".\nКүренекле актриса Александра Александровна Яблочкина 1866\nйылдың 15 ноябрендә Петербургта артистар ғаиләһендә донъяға\nкилә. Бала сағында уҡ сәхнәлә сығыш яһай башлай. Петербургт а артислыҡҡа уҡый һәм Мәскәүгә эшкә килә.\n1888 йылдың 1 сентябренән башлап һәм ғүмере буйы Александра Яблочкина - актриса. Тәүге йылдарҙа ул классик комедияларҙа уйнай, артабан үҙ көсөн трагедияларҙа уңышлы\nЯблочкина уйнаған ролдәрҙән алған тәьҫораттары тураһында Василий Качалов былай тип һөйләй: "Ғәҙәттән тыш матур, нәзәкәтле, ябай, ул мине үҙенең сәхнәләге күркәмлеге, башҡарыу нескәлеге, сама белеүе, бына тигән дикцияһы, тауышы\n- иҫ киткес тышҡы һәм эске гүзәллекте берләштереүе менән\nҮҙенең һуңғы роле - мисс Кроули ролен (Теккерей "Ярмарка\nтщеславия") Яблочкина 90 йәшендә иҫ киткес матур итеп башҡара.\nСССР - ҙың халыҡ артисткаһы Александра Александровна Яблочкинаның ҡаҙаныштары СССР Дәүләт премияһы, өс Ленин\nордены менән билдәләнә. Рәсәйҙең театр премияһы уның\n1995 йылдың мартында Мәжит Ғафури исемендәге Башҡорт дәүләт академия драма театры Мәскәүгә Яблочкинаның иҫтәлегенә арналған "яуап сәфәре" менән бара. Улар мәскәүлеләрҙе үҙ башҡарыуҙарында Фернан Формеликтың "Великодушный рогоносец" пьесаһы менән таныштыра. Төп ролдә бик талантлы актер Олег Ханов сығыш яһай, ул үҙенең Бруноһы өсөн Александра Яблочкина исемендәге премияға лайыҡ була һәм бөйөк актрианың һүрәте төшөрөлгән камея


10:47, 5 ноября 2013 Сәйәсәт\nРәсәй Федерацияһы Президенты Владимир Путин Башҡортостан Республикаһы Президенты Рөстәм Хәмитовҡа Халыҡтар берҙәмлеге көнө менән ҡотлап телеграмма ебәрҙе, тип хәбәр иттеләр төбәк башлығының матбуғат хеҙмәтенән.\n«Был байрам беҙҙе Рәсәй яҙмышының һынылыш ваҡиғаларына ҡайтара, беҙҙең күп милләтле халҡыбыҙҙың быуаттар буйына һалынған ватансылыҡ, берҙәмлек һәм гражданлыҡ традициялары хаҡында иҫкәртә. Беҙ үҙебеҙҙең бөйөк тарихыбыҙға лайыҡлы булырға, рухи берҙәмлек, ата-бабаларыбыҙҙың хәрби еңеүҙәренә һәм хеҙмәт асыштарына ихтирам тойғоһон һаҡларға тейешбеҙ. Ватаныбыҙ мәнфәғәтенә намыҫлы хеҙмәт итергә бурыслыбыҙ. Эшегеҙҙә уңыштар һәм бары тик изгелектәр генә теләйем», — тип яҙылған дәүләт башлығының ҡотлауында.\nТеги: байрамдар,халыҡтар берҙәмлеге көнө,рф президенты ҡотлауы


Республика Президенты: «Бизнесмендарҙы экологик эшҡыуарлыҡҡа әүҙемерәк йәлеп итеү зарур» // Сәйәсәт | новости башинформ.рф\nРеспублика Президенты: «Бизнесмендарҙы экологик эшҡыуарлыҡҡа әүҙемерәк йәлеп итеү зарур»\n15:36, 29 ноября 2012 Сәйәсәт\nБашҡортостан Президенты Рөстәм Хәмитов БР Дәүләт Йыйылышы – Ҡоролтайға үҙенең йыллыҡ Мөрәжәғәтнамәһендә билдәләүенсә, республикала ҡаты көнкүреш ҡалдыҡтары менән идара итеү мәсьәләһе йылдан йыл киҫкенләшә.\n– Ҡаты көнкүреш ҡалдыҡтарын эшкәртеү буйынса һөҙөмтәле система беҙҙә юҡ кимәлдә. Бөгөн улар тулыһынса тиерлек полигондарға һәм сүплектәргә сығарып түгелә. Барлыҡ цивилизациялы илдәр күптән инде ҡалдыҡтарҙы күмеүҙән уларҙы эшкәртеүгә һәм сеймал булараҡ ҡулланыуға күскән. Республикала ҡалдыҡтарҙың ни бары 15 проценты артабан эшкәртеүгә йүнәлтелә, — тине Рөстәм Хәмитов.\nБашҡортостан Президенты билдәләүенсә, көнкүреш ҡалдыҡтарын эшкәртеү өлкәһендә бизнесты үҫтереү зарур.\n– Бизнесмендарҙы экологик эшҡыуарлыҡҡа әүҙемерәк йәлеп итергә кәрәк. Былтыр 2020 йылға тиклем иҫәпләнгән ҡаты көнкүреш ҡалдыҡтары менән идара итеү системаһын камиллаштырыу буйынса республика программаһы ҡабул ителде. Уны финанслау күләме 7,5 миллиард һум тәшкил итте. Программа 2015 йылға бөтә республика территорияһын генераль таҙартыу схемаһын әҙерләүҙе күҙ уңында тота. Был эш район һәм ҡала схемаларына таянып башҡарылырға тейеш. Алдағы йылда бындай документтарҙы барлыҡ муниципалитеттар әҙерләргә тейеш. Был программа сиктәрендә Стәрлетамаҡ һәм уға яҡын урынлашҡан райондар нигеҙендә ҡаты көнкүреш ҡалдыҡтары менән идара итеү буйнса пилот проекты әҙерләнгән. Проект тормошҡа ашырылғандан һуң, уны бөтә республикаға таратыу мөһим, — тип һыҙыҡ өҫтөнә алды Рөстәм Хәмитов.\nШулай уҡ Башҡортостан Президенты экологик партиялар һәм ойошмаларҙың йәмәғәт хәрәкәттәренә ярҙам итеү, улар менән тығыҙ бәйләнеш булдырыу, бындай йәмәғәт хәрәкәттәрен экологик именлек тәьмин итеү буйынса сараларға йәлеп итеү кәрәклеге хаҡында әйтте.\nТеги: бр президенты мөрәжәғәтнамәһе,экология


Йондоҙнамә (17-23 апрель) » "Йәшлек" гәзите\nГазета "Йәшлек" » Махсус бит » Йондоҙнамә (17-23 апрель)\nОсор киләсәгегеҙ өсөн мөһим буласаҡ. Тырышлығығыҙҙы күрерҙәр һәм тейешле баһа бирерҙәр. Шишәмбеләге икеле хәлдәр мотлаҡ һеҙҙең файҙаға тамамланасаҡ, тыныс булығыҙ. Йомалағы осрашыуҙар бигерәк тә өмөтлө буласаҡ.\nБыл аралағы төп ваҡиғалар шәхси тормошоғоҙ менән бәйле булыр, моғайын. Барыһы ла һәйбәт барыр кеүек. Шулай ҙа кесе йомала яратҡан кешегеҙ менән үпкәләшеүегеҙ ихтимал. Иң өмөтлө көндәрегеҙ – йома һәм шәмбе.\nБөтә эшегеҙҙә лә уйламаған ҡаршылыҡтар табылып торор. Дошманығыҙ ҙа йәнләнеп китер. Шаршамбыла алданыуҙан һаҡланығыҙ. Шулай ҙа ҡайһы бер эштәрегеҙҙе уңышлы ғына башлап ебәрә алырһығыҙ, тик емешен оҙаҡ көтөрһөгөҙ.\nБыл арала хәлегеҙ уртаса булыр. Аҙна барышында кешеләрҙең вәғәҙәләренә артыҡ ышанмауығыҙ хәйерле. Уларҙың күпселеге буш хәбәр булып сығыуы ла мөмкин. Элекке бурыстарығыҙ тураһында һәр саҡ иҫегеҙгә төшөрөп торорҙар.\nТөп эшегеҙҙә көсөргәнешле мәл көтә. Тырышлыҡ һәм түҙемлек күрһәтергә мәжбүр булырһығыҙ. Алыҫ киләсәккә маҡсаттар төҙөмәгеҙ. Сөнки хәлдәр бик үҙгәреүсән һәм икеле буласаҡ.\nОсор яңы һәләттәрегеҙҙе асырға булышлыҡ итер. Тик шуны ла онотмағыҙ, был өҫтәмә сығым талап итер. Шаршамбыла бик үк оҡшап етмәгән кешеләр менән аралашырһығыҙ, бәлки. Һаҡлыҡ тураһында онотмағыҙ.\nҠатмарлы осор. Аралашыуҙа ҡыйынлыҡтар осрар, уртаҡ тел табыу ауырлашыр. Шишәмбелә таныш булмаған кешеләр менән һаҡ булығыҙ. Төп эшегеҙҙә үҙегеҙҙе артыҡ күрһәтмәҫкә тырышығыҙ. Әүҙемлегегеҙҙән барыбер файҙа булмаҫ һымаҡ.\nАҙна бер ҙә тыныс булырға оҡшамай. Төрлө борсолоуҙар булыр, моғайын. Яҡындарығыҙ мәшәҡәттәр өҫтәп торор. Йондоҙҙар был арала һаулығығыҙға күберәк иғтибар бирергә ҡуша. Мәжлестәрҙә әлегә ҡатнашмауығыҙ хәйерле.\nЭштәрегеҙ һәйбәт барыр. Ләкин уларҙың йомғаҡтарын оҙаҡ көтөрһөгөҙ, моғайын. Был арала ҡайһы бер бәйләнештәрегеҙҙең борсоуы ла ихтимал. Йомала һиҙгерлегегеҙ ҡатмарлы хәлдән сығырға ярҙам итер.\nШишәмбелә ниндәйҙер юғалтыу кисерерһегеҙ, бәлки. Ул әйберҙе башҡа таба алмаҫһығыҙ. Бүтән кире ваҡиғалар көтөлмәй. Тик кесе йомала ғына яратҡан кешегеҙ менән бер аҙ үпкәләшеүегеҙ бар.\nТөп эшегеҙҙә ығы-зығынан ары торорға тырышығыҙ. Ундағы хәл-ваҡиғаларға фекерегеҙҙе белдермәүегеҙ хәйерле. Яҡын киләсәктә маҡсаттар төрлө сәбәптәр арҡаһында боҙолор. Дуҫтарығыҙ араһында ышанысһыҙ кешеләр булыуын асыҡ күрерһегеҙ.\nАҙнаны тыныс ҡына, бар нәмәне алдан уйлап үткәреүегеҙ фарыз. Был осор әүҙем эш өсөн түгел, киләсәккә маҡсаттар төҙөү өсөн уңайлыраҡ. Шаршамбыла осраҡлы ғына ниндәйҙер килем алыуығыҙ ихтимал. Ул бик урынлы булыр.\nСығыу ваҡыты 17-04-2017, 11:07 | Ҡаранылар: 542


Мостай — Башҡорт Википедияһы\nМостай (рус. Мустаево) — бөткән ауыл. Башҡортостан Республикаһы Баймаҡ районының элекке Моҡас ауыл Советы составындағы ауыл. 1795 йылда теркәлгән (башҡа мәғлүмәттәр буйынса 1803 йылда). 1980-се йылдар аҙағында ауылдар исемлегенән алынған.\nМостай ауылы Ирәндек һыртының көнсығыш битләүендә урынлашҡан була. Район үҙәге Баймаҡтан — 74 км, Сибай тимер юлы станцияһынан 43 км алыҫлыҡта ятҡан.\nМостай ауылын Иҫән ауылы кешеләре нигеҙләгән. Риүәйәт буйынса, Иҫәндең улы Атанғол үҙ исеме менән Атанғол (һуңынан Назар) ауылына нигеҙ һала. Әммә архив документтары буйынса, Атанғолдоң атаһы — Тойғон. Иҫән һәм Атанғол (Назар) ауылдары араһындағы бәйләнештәр ихтималлығын дәлилләгән факт — XIX быуаттың башында Иҫән ауылынан өс бер туған Ҡаҙаҡбаевтар Назар ауылына күсерелә. 1834 йылда Мостай ауылынан өс ғаилә (улар араһында зауряд-есаул Тутай Яҡшығолов дүрт улы менән һә шулай уҡ зауряд-сотник Кинйәбулат Яҡшығолов) Иҫән ауылына күсә. Әлеге өс ауыл халҡының бер ауылдан икенсеһенә күсенеп йөрөүе уларҙың үҙ-ара туғандаш ептәре булыуына бер дәлил. 1816 йылғы халыҡ иҫәбен алыу буйынса документтарҙа Мостайҙың 1749 йылғы Байрамғол һәм 1761 йылғы Назар улдары теркәлгән. «Баймакский край» китабында Назар Мостаев — йорт старшинаһы, Байрамғол Мостаев сотник тигән өҫтөмө мәғлүмәт бар. 1816 йылда Мостай ауылында 38 йортта 228 кеше йәшәгән. 1859 йылда 71 йортта 400 кеше теркәлгән. 1885 йылда 74 йортта 510 кеше йәшәгән. 1839 йылда 26 йортта йәшәгән 145 кешегә 100 йылҡы малы, 31 һыйыр, 100 һарыҡ һәм 20 кәзә тура килә. 1843 йылда 16 бот ужым бойҙайы, 176 бот ярауай бойҙайы сәселгән. Совет осоронда, 1920 йылда, ауылда 131 йортта 644 кеше йәшәгән. 1980-се йылдар аҙағында ауылда даими йәшәгән кешеләр ҡалмай.\n— Ҡорбанғәле Ҡужин — 1812 йылғы Ватан һуғышында ҡатнашыусы\n— Ғәбделманды Дауытов — 1812 йылғы Ватан һуғышында ҡатнашыусы\n— Бүләканов Рәхмәтулла Ғөбәйт улы — музыкант-ҡурайсы. Башҡорт дәүләт халыҡ бейеүҙәре ансамбле ҡурайсыһы.\n— Бүләкәнов Рәхмәтулла Ғөбәйт улы\n↑ 2,0 2,1 2,2 2,3 2,4 Асфандияров А. З. История сёл и деревень Башкортостана и сопредельных территорий. — Өфө: Китап, 2009. — С. 92. — ISBN 978-5-295-04683-4.\nhttps://ba.wikipedia.org/w/index.php?title=Мостай&oldid=1135509 ҡабул ителгән\nБыл бит һуңғы тапҡыр 18:50 15 май 2022 үҙгәртелгән.


17:25, 18 июль 2016 версияһы\n15:22, 7 июль 2016 версияһы (төҙәтеү)\n17:25, 18 июль 2016 версияһы (төҙәтеү) (кире алырға)\n}}'''Гагарин, Ю́рий Алексе́евич''' — 1934 йылдың 9 мартында тыуған. Урыҫ. 1961 йылдың 12 апрелендә донъяла беренсе булып йыһан киңлегенә осҡан кеше. Сығышы менән крәҫтиән ғаиләһенән: атаһы — балта оҫтаһы, әсәһе — һөтсөлөк фермаһында эшләгән. Баскетбол уйнарға яраткан.\n1951 йылдың авгусында Һарытау индустриаль техникумына уҡырға инә һәм 1954 йылдың 25 октябренән Һарытау аэроклубында шөғөлләнә башлай. 1955 йылда Юрий Гагарин ҙур уңыштарға өлгәшә, уҡыуын яҡшы билдәләргә тамамлай, ЯК-18 самолётында беренсе тапҡыр уҙаллыүҙ аллы оса. Аэроклубта бөтәһе 196 тапҡыр һауаға күтәрелеп, осоу ваҡытын 42 сәғәт 23 минутҡа еткерә.\n1955 йылдың 27 октябрендә әрме сафына саҡырыла һәм Чкалов ([[Ырымбур]]) ҡалаһына К. Е. Ворошилов исемендәге 1-се осоусылар хәрби-авиация училищеһына ебәрелә.\n1957 йылда Валентина Ивановна Горячева менән ғаилә ҡороп ебәрәләр. Аҙаҡтан Ырымбур ҡалаһында, Валентинаның ғаиләһе йәшәгән өйҙә, Юрий һәм Валентина ГагариндырҙыңГагариндарҙың музей-фатирҙары асыла.\n1959 йылдың 9 декабрендә космонавтарға кандидаттар рәтенә индереүҙе һорап, ғариза яҙа. 1960 йылдың 3 мартында Хәрби-һауа көстәре баш командующийы бойороғо менән кандидаттар төркөмөнә ҡабул ителә. 25 марттан алып космонавтарҙы әҙерләү буйынса даими дәрестәр башлана. 1961 йылдың 12 апрелендә [[Байконур]] космодромынан осоусы-космонавт Юрий Гагарин «Восток» космик карабы бортында донъяла беренсе булып йыһанға старт ала. Был осоу өсөн Ю.Гагаринға [[Советтар Союзы Геройы]] исеме һәм ваҡытынан алда майор дәрәжәһе бирелә. Ә 1962 йылдан алып 12 апрель көнө — [[Космонавтика көнө]] тип иғлан ителә.\nhttps://ba.wikipedia.org/wiki/Махсус:Сравнение_версий/614119 ҡабул ителгән


Рөстәм Хәмитов Өфөлә хеҙмәт хаҡы һәм эшһеҙлек мәсьәләләрен хәл итеүҙе талап итте // Сәйәсәт | новости башинформ.рф\n17:52, 18 января 2012 Сәйәсәт\nРөстәм Хәмитов Екатеринбург ҡалаһын миҫалға килтерҙе. Унда уртаса хеҙмәт хаҡы кимәле 28 мең һум тәшкил итә. Өфөлә иһә — ни бары 24 мең.\n— Был дүрт мең – күрше ҡалалар өсөн ярайһы уҡ ҙур айырма, — тип иҫәпләй республика Президенты. – Шул уҡ ваҡытта 24 меңдең дә күп кенә өфөлөләр өсөн барып етмәҫлек кимәл булыуын аңлайбыҙ.\n— Тимәк, беҙҙең предприятиелар яҡшы эшләй, — тине Башҡортостан Президенты. — Ни өсөн һуң хеҙмәт хаҡын түләмәйҙәр? Ни өсөн уны арттырмайҙар? Быны хәл итергә кәрәк.


Боҙ урынынан ҡуҙғалды шикелле » «Йәшлек» гәзите | Газета "Йэшлек"\nГазета "Йәшлек" » Йәмғиәт » Боҙ урынынан ҡуҙғалды шикелле\n16.11.2010 Боҙ урынынан ҡуҙғалды шикелле\nӘлеге ваҡытта Башҡортостан биләмәһендә төҙөлөп бөтмәгән күп ҡатлы 25 йорт иң проблемалы тип иҫәпләнә.\nУның сәбәбе – ҡайһы бер төҙөүселәрҙең үҙ эшенә яуаплы ҡарамауы, оҙайлы төҙөлөш тураһындағы закон талаптарының үтәлмәүе һәм 2008 – 2009 йылғы көрсөктөң эҙемтәләре. Һөҙөмтәлә ике меңдән ашыу кешенең хоҡуҡтары боҙолған.\nТөҙөүселәрҙең күп ҡатлы йорт төҙөү буйынса бурыстарын үтәмәүе һөҙөмтәһендә зыян күреүсе граждандарҙың законлы мәнфәғәттәрен һәм хоҡуҡтарын яҡлауға булышлыҡ итеү буйынса ведомство-ара комиссия, БР Дәүләт төҙөлөшө һәм урындағы үҙидаралыҡ органдары тарафынан 12 йортто төҙөп бөтөү буйынса саралар планы ҡабул ителгән һәм тормошҡа ашырыла. Мәҫәлән, Өфө ҡалаһының Гоголь һәм Красин урамдары киҫелешендәге торлаҡ йорттоң А, Е секциялары, Салауат ҡалаһының 4-се микрорайонындағы 2-се йорт файҙаланыуға тапшырылыу стадияһында. БР Төҙөлөш һәм архитектура буйынса дәүләт комитетынан хәбәр итеүҙәренсә, башҡа объекттар буйынса мәсьәләне хәл итеү өсөн хоҡуҡи һәм практик механизмдар ҡарала.\n– Алданған өлөшсөләр мәсьәләһе – ҡатмарлы тема. Һәр объект 200 – 300 млн һум тора, – ти БР Дәүләт төҙөлөшө рәйесе Хәлит Мәхмүдов. – Беҙ был объекттар буйынса эшләйбеҙ, әммә мәсьәләне хәл итеү еңелдән түгел.


Инфоурок / Другое / Другие методич. материалы / Электронная газета " Акмулла"\nГәзит 2015 йылдың\n1 декабренән нәшер ителә\nҒәзитте ойоштороусылар- 1-се Бүздәк урта дөйөм белем биреү мәктәбе\n185 йыллыҡ юбилеен ҡаршылап\nБелеүегеҙсә, һәр бер халыҡ үҙенең ул һәм ҡыҙҙары менән таныла. Урыҫ халҡы тигәндә, Пушкинды, татар халҡы тигәндә, Ғабдулла Туҡайҙы күҙ алдына килтерәбеҙ. Ә бына, бер нисә милләт өсөн уртаҡ булған шәхестәр бик һирәк. Шул милләт араһында башҡорт халҡы, үҙебеҙҙеке тип таныған шәхестәрҙең береһе – Мифтахетдин Аҡмулла. Бөгөнгө гәзитә уның яҡты иҫтәлегенә, 185 йыллыҡ юбилеена бағышлана.\nВикторина һәм Аҡмулла уҡыуҙарының еңеүселәре.\n12 декабрьҙә 1- се Бүздәк урта дөйөм белем биреү мәктәбендә Мифтахетдин Аҡмулланың 185 йыллыҡ юбилеена арналған Аҡмулла уҡыуҙары булып үтте. Уҡыусылар Аҡмулланың тормошон һәм ижадын сағылдырған фәнни- эҙләнеү эштәре менән сығыш яһанылар. Аҡмулланың шиғырҙарын уҡынылар. 5 класс уҡыусыһы Ғәлиев Ринаттың “Нәсихәттәр” шиғыры айырыуса матур яңғыраны.\n9 класс уҡыусылары араһында “ Кем ул Аҡмулла?” тигән викторина уҙғарылды.\nМифтахетдин Аҡмулла күренекле башҡорт һәм татар шағиры, мәғрифәтсе. Башҡорт шиғриәтенә тос өлөш индергән, XIX быуаттағы иң атаҡлы һүҙ оҫтаһы тип һанала.\nУл 1831 йылдың 11 декабрендә Бәләбәй өйәҙенең Туҡһанбай ауылында (хәҙерге Башҡортостандың Миәкә районында) мулла ғаиләһендә тыуа. Тыуған ауылында башланғыс белем ала, күрше Мәнәүезтамаҡ һәм Әнәс ауылдарына йөрөп мәҙрәсәлә уҡый, һуңыраҡ Стәрлебаш мәҙрәсәһенә шәкерт булып пара. Стәрлебашта ул мәшһүр шағир, суфыйлыҡ тарафдары Шәмсетдин Зәкиҙән һабаҡ ала.\nБашҡорт шиғриәтендә Аҡмулланың роле\nКем арбаһына ултырһаң,шуның йырын йырлырһың…\nЮлдарҙың да, илдәрҙең дә ниндәйен генә күрмәне шағир: башҡорт, татар ауылдары, ҡаҙаҡ далалары, төркмән сүллектәре, урыҫ ҡәлғәләре. Һәр береһе Аҡмулланың йырҙарына үҙ аһәңен, үҙ төҫ-биҙәген өҫтәне. Уларҙа, шағирҙың үҙ самалауынса, осһоҙ-ҡырыйһыҙ дала киңлеге лә, сүлдәр ҡайнарлығы ла, ҡәлғәләр ныҡлығы менән туған моңдар ғәзизлеге лә бергә ҡушылған.\nҠайҙа ғына барһа ла, кемдәр менән аралашһа ла, уның даны алдан йөрөнө. Халыҡ араһында таралған яҡшы аты шағирҙы барлыҡ сәфәрҙәрендә Хызыр Ильяс булып оҙата йөрөнө, ҡаршы сығып атын бәйләр дуҫтар, фекерҙәштәр тапты.\nАҡмулланың юбилей йылында, уның “Нәсихәттәр”ен таныусылар тағы артыр, “Аҡмулла булған ерҙә әҙәп булыр”. Быуаттарҙан быуаттарға исеме яңғырап торор, сөнки милләтем балаларын үҙ арбаңда хаҡ юлға төшөрөүсе бит ул, Аҡмулла!\nБына ни өсөн хөрмәт итәм мин Аҡмулланы, бына ни өсөн ултырҙым мин уның арбаһына.\nШафиҡова Гөлиә, 11 класс уҡыусыһы\nБыл сығышымды мин юҡҡа ғына “Кем ул Аҡмулла?” тип атаманым. Эште башлар алдынан ошо һорауҙы мин үҙемә бирҙем. Уға яуап табыр өсөн байтаҡ ҡына эҙләнергә, шағир тормошон, ижадын өйрәнергә тура килде. Эҙләнеүҙәр барышында күп кенә күренекле әҙиптәребеҙҙең ғилми эштәре менән таныштым.\nИң тәүҙә, уның ғәҙәти булмаған исеме миндә ҡыҙыҡһыныу уятты. Уның тулы исеме Мифтахетдин Камалетдин улы Камалетдинов булыуға ҡарамаҫтан, халыҡ хәтерендә ул Аҡмулла исеме менән йәшәп килә. Был исем уның бөтә тормошон, булмышын һәм йәшәү маҡсатын асыҡлай.\nКешеләр менән аралашҡанда саф, аҡ күңелле булғаны, халыҡты мәғрифәткә һәм мәҙәниәткә өндәгәне, был изге эштәргә тулыһынса бирелгәне өсөн, мөғәллим мулланы ҙурлап, Аҡ мулла тип йөрөтә башлайҙар. Был исем уның фамилияһына әйләнә.\nӘлбиттә, шул тиклемге бай йөкмәткеле тормош юлына, тәрән фәлсәфәүи мәғәнәле ижадҡа эйә булған бөйөк шәхес менән “танышҡандан” һуң, һәр кешенең күңелендә үҙенең “Аҡмуллаһы” барлыҡҡа киләлер, тип уйлайым. Минеңсә, Аҡмулла – ул аҡлыҡ, хаҡлыҡ йырсыһы, башҡорт халҡының бөйөк улы, әҙәбиәтебеҙҙең яҡты йондоҙо. Беҙҙең ғорурлығыбыҙ ул – Аҡмулла.\nТәүхетдинова Гүзәл, 8 класс уҡыусыһы\nБыл турала уйланмаған кеше юҡтыр. Кемдер бәхетте матди байлыҡта, кемдер матур итеп кейенеүҙә, кемдер ашауҙа һ.б. күрә. Ә бөйөк шәхес бәхетте нимәлә күрә һуң? Шағирҙың”Бәхет” исемле шиғырын ҡарайыҡ:\nБеҙҙәй ғәрип табылмаҫ,\nҮҙ буйыңды төҙөй бир,\nЙөмлә шәриф табылмаҫ.\nҺәр замандың үҙ ҡыйынлыҡтары ла, яҡшы яҡтары ла булалыр. Заман насар булғанға беҙ бәхетһеҙ, тип ултырыуҙан фәтүә юҡ. Аҡмулла бында замананың насарлығына һылтанып ултырмаҫҡа, ә үҫеүеңде дауам итергә, алға барырға өндәй, минеңсә. Беҙгә лә унан фәһем алырға кәрәктер.\nҒәҙел ҡайҙан табырһың,\nАртығын ҡайҙан табырһың.\nЫсынлап та, хаҡ был һүҙҙәр. Кешене яманлап һөйләгәнсе, үҙеңдең насар яҡтарыңды күреп төҙәтһәң, яҡшыраҡ түгелме?\nМ. Аҡмулла, үҙ шиғырҙарында кешеләргә нәфселәрен тыйырға, бәхет таптым, тип артыҡ шашынмаҫҡа өгөт-нәсихәт бирә. Бәхет табыу юлын аныҡ күрһәтә. Был проблема бөгөнгө көндә лә актуаллеген юғалтмаған.\nХалҡыма өндәшер инем. Әйҙәгеҙ, белемде күберәк алайыҡ! Үҙ бәхетебеҙҙе табайыҡ! Мифтахетдин Аҡмулла ла бит бәхетте белем алыуҙа күргән.\nӘхмәтшина Рәмилә, 8 класс уҡыусыһы\nКем ул Аҡмулла?\n“Нимә һуң ул бәхет?\nАҡмулланың аҡ исемен онотмайыҡ\nМөхәррир: Шафиҡова Г.Р.,\nСығарылыш өсөн яуаплы: Мостафина А.И.\nКорректор: Мостафина З.Р.\nБР Бүздәк ауылы,\nЭшселәр урамы, 31\nНомер материала: ДВ-302142\nПрезентация по маркетингу на тему "Бизнес - планирование на предприятии"


Уларға ярҙам кәрәк - Bash.News\nЙөрәк сире менән ауырыусы Илһан Ғәләүетдиновҡа ярҙам кәрәк!\nБашҡортостан юлдаш телевидениеһында "Русфонд" хәйриә фонды менән берлектәге мәрхәмәтлек акцияһы дауам итә. Кушнаренко ауылында йәшәүсе Илһан Ғәләүетдиновта йөрәк сире. Малайға дауаланыу өсөн 250 мең һумдан ашыу аҡса талап ителә.\n19 июл, 00:36\nӨфөлә күп балалы ғаиләгә ярҙам йөҙөнән Мәрхәмәтлек диктанты ойошторола\nӨфөлә йәшәүселәрҙе,Мәрхәмәтлек диктанты сиктәрендә ,рус теленән үҙ белемдәрен тикшерергә саҡыралар. Сара 31 июлдә үтә. Йыйылған аҡса, мәктәпкә әҙерләнеү маҡсатында, күп балалы Быковтар ғаиләһенә йүнәлтеләсәк. (к1)\nӨфөнән Әҙилә Лоҡманова беҙҙең ярҙамға мохтаж\n6 йәшлек баланың физик һәм психик үҫеше тотҡарлана. Әммә шуҡ, шаян Әҙиләгә тулы ҡанлы тормош бүләк итергә мөмкин, ҡыҙға бары тик тулы реабилитация курсы үтергә кәрәк. Өфөлә, Ҡазанда һәм Санкт-Петербург ҡалаларындағы үҙәктәрҙә дауаланырға була. Республикалағы бушлай, тик ситкә сығыу өсөн 427 мең 800 һум талап ителә.\n25 июн, 21:41\nӨс йәшлек малайҙың аҫҡы яңаҡтары үҫешмәй, теле насар хәрәкәт итә. Операция яһалмаған осраҡта Даяндың һәр төнө һуңғыһы булыуы ихтимал. Йоҡлағанда сабыйҙың теле тын юлдарын ҡаплауы мөмкин, ти табиптар. "Русфонд" хәйриә фонды Башҡортостан юлдаш телевидениеһы менән берлектә Даянға ярҙам итеү өсөн аҡса йыя. Сабый тормошона битараф булмаусылар 5542 һандарына ДЕТИ һуҙен ебәрә ала. СМС хәбәр хаҡы 75 һум.\nБашҡортостанда егерме йәшлек ҡыҙға ярҙам кәрәк\nБашҡортостанда егерме йәшлек Диана Лотфуллинаға матди ярҙам талап ителә. Ҡыҙҙы, юл аша үтеп барғанда, автобус бәреп китә. Әлеге ваҡытта зыян күреүсе һөйләшә, ултыра, йөрөй алмай. Иҫенә лә килмәгән.\n10 июнь көндөҙгө сәғәт икеләрҙә Иглин ҡасабаһындағы Төхвәт Йәнәби урамындағы 27 йортта янғын сыға. Утта өс йәшлек бала һәләк була, йорт хужаһы ауыр тән йәрәхәттәре ала. Әлеге ваҡытта ул Өфөнөң 18 дауаханаһына урынлаштырылған. Хәле ауыр.\nПлатон Кудисовҡа балалар церебраль фалижы диагнозы ҡуйылған\nЙәш ярымлыҡ сабый үҙаллы әйләнә лә алмай. Уға оҙайлы реабилитация талап ителә. Дауаланыуҙы мөмкин тиклем иртәрәк башларға кәрәк. "Бәпестәргә бергәләп ярҙам итәйек!" марафоны сиктәрендә "Үҙенсәлекле балалар" фонды бындай балаларға ярҙам ҡулы һуҙыу маҡсатында махсус иҫәп асҡан.\n01 июн, 21:18\nМең төрлө тауыштарға күмелгән тормошҡа тәүге аҙымдар\nТыумыштан һаңғырау ҡалған Асаля Нурморатова ишетә башланы. Бының өсөн ҡыҙға тауыштарҙы көсәйтеүсе имплант ҡуйылған. Шулай ҙа йәш ярымлыҡ сабыйға өҫтәмә медицина ярҙамы талап ителә. Ваҡытында дауалағанда ишетеү һәләтен тулыһынса тергеҙеү мөмкинлеге бар, ти табиптар.\nЙәш тә һигеҙ айлыҡ Аиша Дусәеваға ярҙам кәрәк\nҠыҙҙың тыумыштан күреү һәләте насар. Баланың күҙенә өс тапҡыр операция яһалған. Аиша Дүсәева Өфөнөң Дим биҫтәһендә урынлашҡан "Яратҡан сабый" реабилитация үҙәгендә дауалана.\nӨфө ҡыҙы ярҙамға мохтаж\nГүзәл Айҙарбәкова өсөнсө стадиялағы түллек биҙе яман шешенән яфаланыуы хаҡында ярты йыл элек кенә белеп ҡала. 35 йәшлек ҡатын кисекмәҫтән аяуһыҙ сир менән көрәшә башлай. Әлегә бер операция һәм биш химия терапияһы үткән. Тулыһынса дауаланыр өсөн уға Мәскәү клиникаларының береһендә тағы ла бер әмәлиәт үтергә кәрәк. Әммә унда медицина ярҙамы түләүле.\n22 май, 23:02\nИспанияла Илеш районынан 31 йәшлек ҡатын һәләк булған\nУҙған шәмбе Альмерия ҡалаһындағы Рокетас-деМар отелендә йылытыу системаһындағы етешһеҙлек арҡаһында газ тарала.\nБлаговещен районының Богородский ауылында йәшәүсе Зыянуровтар ярҙамға мохтаж\nКүптән түгел биш балалы ғаиләнең йорто янып, улар ҡыйыҡһыҙ тороп ҡала. "Әсәлек капиталы"на төҙөлгән йорт урынында бөгөн көл-күмер генә. Береһенән-береһе бәләкәй балалары менән йәш ғаилә артабан ҡайҙа йәшәргә барырға ла белмәй, улар мәрхәмәтле кешеләр ярҙамына өмөт итә.\nӨфөлә йәшәүсе алты йәшлек Илья Никульшин шәкәр диабеты менән сирләй. Малайға диагноз өс йәшендә ҡуйылған. Баланы дауалау айына 15 мең һумдан артып китә. Бер йыллыҡ запас препараттарҙы "Русфонд" һәм "Мәрхәмәт" хәйриә фондтары һатып алырға ярҙам итәсәк. Башҡортостан юлдаш телеканалы менән берлектәге акция дауам итә. Илья Никульшин өсөн 133 мең 675 һум йыйырға кәрәк. Ғаилә мәрхәмәтле кешеләр ярҙамына өмөт итә.\n25 апр, 23:05


Эш белгәнгә ырыҫ юлдаш » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Эш белгәнгә ырыҫ юлдаш\nЭш белгәнгә ырыҫ юлдаш 17.04.2018 // Эшҡыуар\nАуыл ерендә төрлө кешене осратырға мөмкин. Берәүҙәр бөтә нимәгә ризаһыҙлыҡ белдерһә, икенселәр, йәшәүҙән йәм табып, күңеленә ятҡан шөғөлдө үҙ итә. Ҡолсора ауылы оҫтаһы Шәфҡәт Шәһивәлиевтең йортонда бар йыһаз үҙенең алтын ҡулдары менән эшләнгән. Хужаның өйөнә яҡынлашыу менән үҙе эшләгән семәрле тәҙрә рамдарын күрергә мөмкин. Ишеген асып кергәс тә, барыһы ла ҡарағайҙан эшләнгәнлеге әллә ҡайҙан күренеп тора. Күңелгә танһыҡ ағас еҫен хатта уның өҫтөнә һөртөлгән лак та еңә алмаған.\nЭкологик яҡтан таҙа, ныҡ ағастан эшләнгән балалар карауатында ике йәшлек Мәликә рәхәтләнеп йоҡлай. Атайҙары яһап биргән креслола Рөстәм менән Әбделмөлөк кинәнеп ултырып телевизор ҡарай йә, журнал өҫтәлен яҡынайтып, төрлө уйындар уйнай. Ҡатыны Ләйсән ҡыҙы Нәркәс менән аш-һыу бүлмәһендә атайҙары эшләп ултыртҡан өҫтәлдә төрлө тәмлекәстәр әҙерләй.\nШәфҡәт Яхъя улының ҡул эштәренә әүәҫлеге олатаһынан килә. Бала саҡтан ағастан төрлө әйберҙәр яһау теләге менән яна, әммә хыялы кәләш алып, йорт һалып сыҡҡас ҡына тормошҡа аша. Яңы өйҙө башлыса үҙенә төҙөргә тура килә, тәҙрә, ишектәрҙе үҙе семәрләй, тәҙрә рамдарына башҡаларҙыҡынан айырмалы төрлө биҙәктәр һала. Өйҙәренә күсеп, элек йәшәгән йортто оҫтаханаға әйләндергәс, уның ағастан әйберҙәр эшләүгә теләге ҡайтанан барлыҡҡа килә. Станок һатып ала, аҡрынлап йорт йыһаздары яһай башлай. Иренең оҫта ҡуллы булыуын белгән ҡатыны ла уны дәртләндереп тора, кәңәштәрен бирә. Йортҡа кәрәкле йыһаздар теҙмәһе яҙыла, хужа күңелен һалып башҡара бара. Үҙенә тип эшләнгән әйберҙәр күҙ нуры аша үтеп, зауыҡ менән яһалғанға күрә, матур ҙа, күркәм дә килеп сыға, иң мөһиме — шундай уҡ берәүҙә лә булмай. Ауылдашының эшен күреп, оҫтаға заказ биреүселәр табыла. Кемгәлер ултырғыс, икенселәренә һандыҡ кәрәклеге асыҡлана. Уларҙың теләген дә үтәй егет, аҙ булһа ла аҡсаһы ла ғаилә ҡаҙнаһын тулыландыра.\n“Мебель эшләү буйынса үҙ эшеңде асып ҡарарға теләгең бармы?” тигән һорауыма, әңгәмәсем былай тип яуапланы:\n— Эш башлау өсөн аҡса кәрәк. Кәрәкле станоктар һатып алыу өсөн ҙур сығым талап ителә. Әлегә күңел ҡушыуы буйынса ғына башҡарам, аҙаҡ күҙ күрер. Тиҙҙән ғаиләбеҙ тағы ҙураясаҡ, бишенсе сабыйыбыҙҙы көтәбеҙ. Балалар бер аҙ үҫә төшкәс, улдарым ҡул араһына инә башлағас, бәлки, уйлап та ҡуйылыр, — тине Шәфҡәт Яхъя улы.\nЫсынлап та, йорт йыһазын тота һалып эшләп тә булмай, тәүҙә һыҙмаларын һыҙырға, үлсәмен билдәләргә кәрәк. Бөгөн ағастан яһалған әйберҙәр ни тиклем сифатлы булыуға ҡарамаҫтан, халыҡ үҙ зауығына ярашлы заманса материалдарҙан эшләнгәненә өҫтөнлөк бирә. Шуға күрә әңгәмәсемдең һүҙҙәрендә лә хаҡлыҡ юҡ түгел. Әммә шуныһы бәхәсһеҙ — алтын ҡуллы оҫтаның эш өлгөләре һәр саҡ ҙур ихтыяж менән файҙаланыла. Киләсәктә Ҡолсора халҡы Шәфҡәт Шәһивәлиев яһаған йорт йыһаздарын һатып алыр, оҫтаның даны төрлө тарафтарға таралыр тигән ышаныста ҡалайыҡ.


Мобиль Слот Безлимитный Бонус Еләк Кеҫәлә | £10 + £200 бушлай!\nАласаҡһыҙ $ 5 Мобиль Слот Безлимитный Бонус & Начнете Уйнарға Слот Мобильном Казино!\nМобиль Слот безлимитный бонус был уйын автоматтары казино бирә уйынсыларға һуң теркәү казино өсөн уларға булышырға уйнай башларға үҙҙәренең яратҡан уйын автоматтары иң элек нимә эшләргә ставкалар. Һүҙ уңайында уйынсылар бында шулай уҡ бурыс наслаждаться бушлай уйындар билдәле режимында. Барлыҡ уйын автоматтары, был казино яҡшы проектирование һәм айға салына горной комиссияһы идараһының Ирландия һәм, тимәк, вәғәҙә ителгән именлек һәм тоғролоҡ уйындар. Уйынсылар, шулай уҡ, бик файҙалы ала бонус мобиль слот уйнағанда уҡ был өйрәнә ҡаты Слот.\nУйнарға телефон казино кеҫәлә еләк казино & Аласаҡһыҙ, Бушҡа £10 Бонус! + Долларға тиклем 200 өсөн бонус депозит!\nБонус Слот Мобиль & Башҡа Атрибуттар, Улар Эшлиләр Ҡаты Слот Казино Иң Яҡшы Казино\nҠаты уйын автоматтары казино булды шаҡтай популяр исеме араһында мобиль казино, улар бөгөн бар. Был, нигеҙҙә, арҡаһында, уның печати слотов һәм уйындар торған хәрәкәттәре менән бара бит регулярные бүләктәре, бонус рәүешендә-соты һәм уйын автоматтары менән бонус джекпот. Бында бөтә уйындар поддерживается оптом playtech, - тип үҙе тураһында әйтә, уларҙы график нәтижәлелеген. Иң беренсе Мобиль Слот Безлимитный Бонус гарантия, тип уйынсылары башта алырға тәмен бушлай слот казино, иң элек нимә эшләргә, ниндәй ҙә булһа депозиты.\nОло Бонус Слот Билдәле Өсөн Уйынсылар!\nНисек кенә уйынсылар уйынды дауам итергә булдыҡ яһап, һәр береһендә яҡшы итеп депозит, улар снабжение бик булдырыуҙы тәьмин характеристика. Улар ала итеү түләүҙәрен файҙаланып, үҙ мобиль яйланма ярайһы ғына, шуға ла тулыһынса төшөрөп ҡалдырыла кәрәккәне системаға теләсә ниндәй компьютерҙа. Бынан тыш, керетелгәндән һуң, депозиттар мобиль слот бонус тиклем £200 уйынсылар көтә. Мобиль Слот Безлимитный Бонус был әле башы ғына, иң күп бүләктәр, улар посыпались уйынсылары ваҡытында уларҙың сессияһы.\nСлот һәм уйындар бында совметимый менән күпселек мобиль айланмалар кеүек iPhone, Андроид, BlackBerry һ. б.. Уйынсылар ала эләгеү еңел прогрессив слот бушлай бонус джекпот һәм утарға оло-оло аҡсалата бүләктәр тапшырылды.\nЯҡшы Ҡаты Слот Мобиль Уйын Автоматтары Бөгөнгө Реаль Аҡсалар Башҡа Депозита!\nБыл казино бар, бына тигән хеҙмәт күрһәтеү ҙә клиенттарҙың.\nКүп ҡиммәтле уйын автоматтары менән бонус джекпот.\nУл совести менән төрлө мобиль эшләүсе планшеттар һәм айланмалар тәҡдим итә график үрге килгән туҡланыу уйындар, улар ҙа йоғонто яһай етештереүсәнлеге айланмалар.\nКире Яҡтары, Әлеге Мобиль Уйын Автоматтары Бөгөнгө Реаль Аҡсалар Башҡа Депозита!\nКәмселекле булып тора, йәғни беренсел Мобиль Слот безлимитный бонус-ул бер ни тиклем имрәк, башҡалар менән сағыштырғанда, мобиль казино.\nҠаты Слот Мобиль Казино Үҙ Башҡара Вәғәҙәләренә!\nҠаты Слот мобиль казино айырым урын алып тора йөрәгендә яратыусылар мауығыу онлайн-уйындар, сөнки ул тәьмин итә печати слотов һәм уйындар менән бергә Мобиль Слот безлимитный бонус былар барысы да матур завернуть " нәтижәле һәм ышаныслы мобиль люкс казино.


Һау бул, йәй! Һаумы, мәктәп! » Башҡортостан гәзите\nҺау бул, йәй! Һаумы, мәктәп!\n30-08-2017, 00:43 // Социаль мәсьәлә, Белем һәм тәрбиә, Анонстар // Баҫып сығарырға\nРәсәй Хөкүмәте Рәйесе Дмитрий Медведев видеоконференция рәүешендә мәғариф системаһының яңы уҡыу йылына әҙерлек мәсьәләләренә арналған селектор кәңәшмәһе үткәрҙе. Унда республика Башлығы Рөстәм Хәмитов та ҡатнашты.\nХөкүмәт Премьер-министры әйтеүенсә, быйыл Рәсәйҙә 30 миллион самаһы кеше уҡырға барасаҡ. Мәктәптәрҙә 15,5 миллион уҡыусы парта артына ултырасаҡ, шуларҙың 1,8 миллионы — беренсе кластар. Балалар һаны былтырғы менән сағыштырғанда 100 меңгә күберәк. Баҡсаға йөрөгән сабыйҙар һаны ла артып, 7,3 миллионға еткән.\n— Беҙ балаларҙың сифатлы белем алыуын тәьмин итергә тейешбеҙ, — тине Дмитрий Медведев. — Тотош мәғариф системаһының, шулай уҡ һәр уҡыусының һөҙөмтәләре кескәйҙәр, уҡыусылар, студенттар өсөн тыуҙырылған уҡыу шарттарына бәйле.\nХөкүмәт Рәйесе әле Рәсәйҙә 94 мең мәғариф учреждениеһы, шул иҫәптән 42 мең мәктәп барлығы хаҡында хәбәр итте. 1 сентябргә 76 яңы мәктәп, ә йыл аҙағына тиклем тағы ла 94 белем усағы сафҡа инәсәк. 2009 йылдан алып авария хәлендәге мәктәптәр һаны дүрт тапҡырға тиерлек кәмегән. Балалар баҡсаларына килгәндә, 2013 йылдан мәктәпкәсә учреждениеларҙа 1,5 миллиондан ашыу урын булдырылған. Әле баҡсаларға сират юҡ тиерлек.\n— Колледждарға, техникумдарға уҡырға инеүселәр һанының артыуы күҙаллана, — тине Дмитрий Медведев. — Урта һөнәри белемде үҫтереү буйынса төбәк программаларына булышлыҡ итергә кәрәк, сөнки юғары квалификациялы эшсе кадрҙарға ихтыяж бар. Шул уҡ ваҡытта юғары белемде лә иғтибарҙан ситтә ҡалдырырға ярамай.


Башҡортостан Президенты Америка Ҡушма Штаттарының Генераль консулы менән осрашты // Иҡтисад | новости башинформ.рф\nБашҡортостан Президенты Америка Ҡушма Штаттарының Генераль консулы менән осрашты\n10:06, 11 сентября 2013 Иҡтисад\nБашҡортостан Президенты Рөстәм Хәмитов Америка Ҡушма Штаттарының Екатеринбургтағы Генераль консулы Отто Ханс Ван Маерссен менән осрашты.\nВан Маерссен әфәнде Өфөгә Американың эшлекле даирәһе вәкилдәре менән бер нисә мәсьәләне, шул иҫәптән ҡайһы бер бизнес-йүнәлештәрҙе тикшереү маҡсатында килгән. Ағымдағы йылдың июлендә Башҡортостан Президенты Рөстәм Хәмитов етәкселегендәге республика делегацияһының Америкаға визиты барышында шулай уҡ бер нисә килешеү төҙөлгәйне.\n— Беҙгә визитығыҙ барышында республикаға бер нисә Америка компанияларын йәлеп итеүгә өлгәштегеҙ, — тине Ван Маерссен әфәнде. – Әлбиттә, Америка компанияларының һеҙҙең республикаға килеп, хеҙмәттәшлек итергә теләүе төбәктең инвестициялар йәлеп итеү ҡеүәһе көслө булыуы, бында сәйәси тотороҡлок булдырылыуы хаҡында һөйләй.\nБашҡортостан Президенты билдәләүенсә, республикала Америка Ҡушма Шататтары менән эшләү йәһәтенән ыңғай тәжрибә бар.\n— Беҙҙе юлдар комплексы предприятиелары ҡыҙыҡһындыра, — тине республика башлығы. – Беҙ Америкалағы кеүек яҡшы юлдар төҙөргә өйрәнергә теләйбеҙ. Беҙгә яңы технологиялар, яңы ҡорамалдар кәрәк. Бындай һөйләшеүҙәр алып барыла һәм бер нисә проект тормошҡа ашырыла башланы ла инде.\nАтап әйткәндә, Рөстәм Хәмитов һүҙҙәренсә, Башҡортостанда юл төҙөлөшө өсөн стабилизатор етештереү буйынса «Терракрит» производствоһын ойоштороу тураһында ҡарар ҡабул ителгән. Шулай уҡ БР Транспорт һәм юл хужалығы буйынса дәүләт комитеты менән Техас юл институты араһында үҙ-ара килешеп эш итеү мөмкинлектәре тикшерелә. Торлаҡ төҙөлөшө өлкәһендә лә хеҙмәттәшлек итеү ҡарала.\n— Беҙҙең төбәктә эконом класындағы, ҡиммәт булмаған, әммә сифатлы торлаҡ әҙерәк, — тине республика етәксеһе. – Беҙҙә аҙ ҡатлы йорттар төҙөлөшө үҫеш ала, шуға күрә йорттар төҙөү буйынса заманса предприятиелар кәрәк.\nАғымдағы йылдың июлендә Техас штатына визит барышында республика вәкилдәре тиҙ ҡорола торған конструкциялар етештереү буйынса Green World Restoration, LLC предприятиеһында булды. Рөтәм Хәмитов һүҙҙәренсә, республиканы ҡыҫҡа ваҡыт эсендә, арзан хаҡҡа һәм сифатлы йорттар төҙөргә мөмкинлек биргән технологиялар ҡыҙыҡһындыра, әммә продукт урындағы климат шарттарына яраҡлаштырылған булырға тейеш.\nОсрашыуҙа билдәләнеүенсә, Башҡортостанда тау тоҡомдарын эшкәртеү предприятиеларының ҡалдыҡтарын эшкәртеү буйынса ҡайһы бер проблемалар килеп тыуа. Был мәсьәләне хәл итеүгә шулай уҡ Америка бизнесын йәлеп итеү планлаштырыла. Бөгөн, 11 сентябрҙә, республикаға «Кинг Кол» компанияһы вәкилдәренең килеүе көтөлә, улар менән ҡалдыҡтарҙы эшкәртеү мәсьәләһе тикшереләсәк.\nТеги: тышҡы бәйләнештәр,бр президенты,аҡш,визиттар


« Һаумы, Арыҫлан ағай, ҡайтыуың менән! ..»\n“ Илдең, милләттең рухи көсөн, ҡеүәтен, кешелек донъяһында тотҡан урынын иң элек ошо халыҡтың ҙур аҡыл эйәләре, ҙур таланттары — илем, халҡым, тип йәшәгән ҡаһарман рухлы заттары билдәләй. Ә беҙ үҙебеҙҙең данлы ул һәм ҡыҙҙарыбыҙҙы белергә, улар менән ғорурланырға тейешбеҙ, йәш быуын шул шәхестәр өлгөһөндә тәрбиәләнергә, фәһем алып үҫергә тейеш”. Р.Шәкүр.\n16 декабрҙә Өфөнөң Ленин исемендәге паркында СССР -ҙың халыҡ артисы Арыҫлан Мөбәрәковҡа һәйкәл асылды. Был күренеш республика кимәлендә генә түгел, ә бөтә ил мәҙәниәтендәге оло ваҡиға. Ғөмүмән, артист һөнәренә эйә шәхестәр иҫтәлегенә таҡтаташтар асыу, барельеф, бюст ҡуйыу – йыш булмаһа ла, осрай, әммә ҙур һәйкәл асыу — донъя кимәлендә лә бик һирәк .\nОшо көндәрҙә республикабыҙ халҡы, Башҡортостан мәҙәниәте, күп һанлы тамашасылар бөтә ғүмерен һәм һәләтен башҡорт театр сәнғәтен үҫтереүгә бағышлаған мәшһүр сәхнә оҫтаһы, СССР-ҙың халыҡ артисы Арыҫлан Мөбәрәковтың тыуыуына 105 йыл тулыуҙы билдәләй.\n«Арыҫлан Мөбәрәковтың туған халҡына, илебеҙ театр сәнғәтенә, милли мәҙәниәтебеҙгә ҡалдырған рухи мираҫы баһалап бөткөһөҙ. Ул ҙур сәнғәт әһеле генә түгел, етәксе, актив йәмәғәтсе, яҙыусы ла ине»,- тип билдәләне Арыҫлан Мөбәрәковҡа һәйкәл асыу тантанаһында сығыш яһыусылар. Унда республикабыҙ йәмәғәтселеге, мәҙәниәт, сәнғәт эшмәкәрҙәре, яҙыусылар, шағирҙар, күп һанлы тамашасылар ҡатнашты.\nАрыҫлан Мөбәрәков Белорет районының Ассы ауылында тыуған. Ата-әсәһенән йәшләй етем ҡалып 1919-1926 йылдарҙа Сермән балалар йортонда тәрбиәләнә. Ә 1927 йылда яҙмыш уны Башҡорт сәнғәт техникумына алып килә Техникумда мәшһүр режиссер һәм педагогог, Башҡорт театрына нигеҙ һалыусы Вәлиулла Мортазин-Иманский класында уҡый. Уҡыуҙы тамамлағас Арыҫлан Мөбәрәковты яңы ойошторолған Икенсе Башҡорт Күсмә театрына (йәғни бөгөн уның исемен йөрөткән -Арыҫлан Мөбәрәков исемендәге Сибай Башҡорт дәүләт драма театрына) режиссер итеп ебәрәләр. Художество яғынан Арыҫлан Мөбәрәков етәкселек иткән Икенсе Башҡорт Күсмә театры ике-өс йыл эсендә республиканың бик күп райондарын хеҙмәтләндерә, театр яңы ижади көстәр менән тулылана, яңы пьесалар ҡуйыла. Бер аҙҙан, коллектив нығынғас, Арыҫлан Мөбәроков режиссерлыҡ белемен камиллаштырыу өсөн Мәскәүгә китә. Мәскәүҙән ҡайтҡас яңы көс һәм илһам менән ижад юлын Башҡорт дәүләт академия драма театрында дауам итә. Төрлө йылдарҙа актер һәм режиссер булып эшләй, жудожество етәксеһе, директор, баш режиссер вазифаларын башҡара.\nҒүмеренең аҙағынаса -1977 йылға ҡәҙәр театрҙа хеҙмәт итә, ҡабатланмаҫ ролдәр башҡара.\nЛенин ордены, «Почет билдәһе» ордены менән бүләкләнә, 1955 йылда уға СССР- ҙың халыҡ артисы тигән юғары исем бирелә, ә 1989 йылда, вафатынан һуң — Салауат Юлаев исемендәге дәүләт премияһы лауреаты була.\nАрыҫлан Мөбәрәков – сәхнә арыҫланы, милли ғорурлығыбыҙ, исеме беҙҙең йөрәктәрҙә мәңге йәшәр.


Өфөлә вакансиялар арта, эшһеҙҙәр һаны кәмей бара // Иҡтисад | новости башинформ.рф\nӨфөлә вакансиялар арта, эшһеҙҙәр һаны кәмей бара\n10:25, 19 сентября 2011 Иҡтисад\nӨфөлә вакансиялар арта, ә эшһеҙҙәр һаны кәмей бара. Бер аҙнала ғына эш урындары 500-ҙән ашыуға артып, бөгөнгө көндә ҡалала 15800-ҙән ашыу вакансия иҫәпләнә.\nӨфөлә әлеге мәлдә туғыҙ мең самаһы кеше рәсми рәүештә эшһеҙ булараҡ теркәлгән. Көсөргәнешлек коэффициенты һәм вакансиялар менән эшһеҙ граждандарҙың нисбәте лә кәмегән һәм был күрһәткес хәҙер 0,6-ға тиң. Баш ҡалала әлеге ваҡытта теркәлгән эшһеҙлек кимәле 1,62 процентты тәшкил итә, тип хәбәр иттеләр ҡаланың халыҡ мәшғүллеге үҙәгендә.


РФ Дәүләт Думаһында Башҡортостан көндәре үтте » "Йәшлек" гәзите\nГазета "Йәшлек" » Новости » Рәсәй » РФ Дәүләт Думаһында Башҡортостан көндәре үтте\nРФ Дәүләт Думаһында Башҡортостан көндәре үтте\nМәскәүҙә РФ Федераль Йыйылышының Дәүләт Думаһында Башҡортостан Республикаһы көндәре үтте. Унда республиканан төбәк башлығы Рөстәм Хәмитов етәкселегендәге рәсми делегация ҡатнашты. Башҡортостан күргәҙмә-экспозицияһында республикабыҙҙың тәбиғи һәм иҡтисади мөмкинлектәрен һәм ҡаҙаныштарын сағылдырған, шулай уҡ башҡорт балы, милли ризыҡтар һәм кейем-һалым, халыҡ кәсепселеге тауарҙары, ҡурай, китаптар ҡуйылған стендтар урын алды.\nКүргәҙмәне асыу тантанаһында Дәүләт Думаһы рәйесе Б. Грызлов, РФ Президентының һәм Рәсәй Хөкүмәтенең Дәүләт Думаһындағы тулы хоҡуҡлы вәкилдәре Г. Минх һәм А. Логинов, Абхазия Президенты С. Багапш ҡатнашты.\nДәүләт Думаһының Герб залында республиканың рәсми делегацияһы Рәсәй парламентына Башҡортостандан һайланған депутаттар менән осрашты. Уларға Рөстәм Хәмитов республика яңылыҡтары, яңы осрашыуҙар, килешеүҙәр, яңы мөмкинлектәр тураһында һөйләне.\nДәүләт Думаһының Бәләкәй залында республикабыҙҙың исем туйы үтте. Тамашасыларға Башҡортостан, уның мөмкинлектәре, иҡтисады тураһында фильм күрһәтелде. Рөстәм Хәмитов Сәғүд Ғәрәбстанына сәфәре, ғәрәптәрҙең Башҡортостан менән ҡыҙыҡһыныуы тураһында һөйләне.\nРеспублика башлығы һәм рәсми делегация менән осрашыуҙа Мәскәү башҡорттары ла әүҙем ҡатнашты. Президент баш ҡалала уҡыусы студенттар менән аралашты һәм БР-ҙың Рәсәй Президенты ҡарамағындағы тулы хоҡуҡлы вәкиллегендә Мәскәүҙә уҡыусы йәштәрҙе берләштереүсе студенттар үҙәге булдырыласағы тураһында еткерҙе.\nАртабан республика делегацияһы БР-ҙың Рәсәй Президенты ҡарамағындағы тулы хоҡуҡлы вәкиллегендә Абхазия Президенты С. Багапш менән осрашты һәм ике республика араһында иҡтисади хеҙмәттәшлек хаҡында килешеү төҙөү тураһында һүҙ алып барҙы.\nСығыу ваҡыты 26-03-2011, 15:57 | Ҡаранылар: 1667\nИке төбәк араһында хеҙмәттәшлекте киңәйтеү мәсьәләһе ҡаралды\nИл парламентына Башҡортостандан депутаттар\nБашҡортостандың потенциалы ҙур


Башҡортостан Яҙыусылар союзының сираттан тыш съезы күсерелә // Йәмғиәт | новости башинформ.рф\nБашҡортостан Яҙыусылар союзының сираттан тыш съезы күсерелә\n18:11, 6 декабря 2011 Йәмғиәт\n7 декабргә билдәләнгән Башҡортостан Яҙыусылар союзының сираттан тыш съезы яҡынса 2012 йылдың февраленә күсерелә. Бындай ҡарар бөгөн республиканың Яҙыусылар союзы идараһы ултырышында көндөң икенсе яртыһында ҡабул ителде.\nАлдан хәбәр ителеүенсә, көн тәртибенә Башҡортостан Республикаһы Яҙыусылар союзы идараһы рәйесен һайлауға бәйле мәсьәлә сығарыла.\nӘлеге ваҡытта республиканың яҙыусылар ойошмаһы етәксеһе вазифаһын ваҡытлыса Башҡортостандың халыҡ шағиры Ҡәҙим Аралбаев башҡара.\nТеги: съездар, башҡортостан яҙыусылар союзы


14 Декабрь 2018, 12:53\nМиңнулла Шәмсетдиновтың өйө йылғаға яҡын ғына урынлашҡан. Депутат, пилорамаһы бар. Өс һыйыр, дүрт ат тота. Илдар Салауатов инде оҫта быйма баҫыусы булып танылған. Унан бер алған кеше һәр саҡ уға мөрәжәғәт итә. Таһир Хәбибуллин һалабаш һалып, йүкә лә эшләй, төрлө ағас эштәрен дә башҡара, шулай уҡ 6 һауын һыйыры, 7 башмаҡ тота. Илгиз Ғәйнуллин бура ла бурай, 5 баш һыйыр малы, ике ат та аҫрай. “Трактор, “Беларусь” бар, шуның ярҙамында эшләйбеҙ инде”, - ти беҙҙең аптырап торғанды күреп. Динар Үтәгәнов ике “МТЗ” тракторында баҡсаларҙы һөрөү, ҡаҙыу, бесәнде рулонға төрөү эшен башҡара, 8 һыйыр, 5 ат аҫрай. Флүр Әхтәмовтың да пилорамаһы бар, бура, бесән эштәре лә уны ситләп үтмәй. Ришат Салауатов 4 һыйыр, шунса уҡ башмаҡ, быҙау, 2 ат, тай, 2 ҡолон аҫрай.\nҮҙ еренә берегеп, ошо ерҙә үҙҙәренә шөғөл табып, донъя көтөп, балалар үҫтереп йәшәүсе ысын башҡорт ир-аттарын хупларға ғына ҡала.\nБеҙ был егеттәрҙе эш араһында – көтөү ҡыуғанда ғына үҙ эштәренән бер-ике минутҡа саҡ-саҡ айырып фотоға төшөрөп ала алдыҡ. Бер эштән дә ҡурҡмаған тәүәккәл ир-егеттәребеҙ булғанда, ауылдарҙың киләсәге лә өмөтлө, атай-олатайҙарыбыҙҙың шөғөлдәре лә дауам итә. Улар бер-береһенә ярҙамлашып, ҡул алмаш та эшләйҙәр. Сәмләшеп, үҙ-ара белгәндәрен өйрәнеп, өйрәтеп тыуған ерҙәрендә матур итеп донъя көтә Юрмаштың аҫыл улдары.


Экономика » Страница 14 » "Йәшлек" гәзите\nГазета "Йәшлек" » Экономика » Страница 14\nИлһөйәр тауар етештереүселәр арта\nЭкономика // 17-05-2013, 12:26\nРеспубликала урындағы тауар етештереүселәрҙе дәртләндереү һәм уларға булышлыҡ итеү өсөн күп эш башҡарыла. Әлбиттә, үҙебеҙҙең тауарҙы таратыуға ла иғтибар бирелә. Республика етәкселеге тарафынан “Үҙеңдекен һайла, үҙебеҙҙекен һатып ал!” тигән саҡырыу ҙа иғлан ителгәйне.\nЙәнә бер яңылыҡ – “Башҡортостан продукты” (“Продукт Башкортостана”) билдәһе. Уны булдырыу идеяһын БР Сауҙа һәм ҡулланыусылар хоҡуҡтарын яҡлау буйынса дәүләт комитеты тәҡдим иткәйне. Бындай сара республика тауар етештереүселәре продукцияһының урындағы баҙарҙа киң файҙаланылыуына йүнәлтелгән. Бөгөн 31 предприятие үҙ продукцияһын ошо билдә аҫтында һатыу хоҡуғына эйә. Уларҙың күбеһе һөт, икмәк-булка продукцияһы, ит һәм кондитер изделиелары, эсәр һыу етештереүҙә махсуслашҡан....\nЭкономика // 17-05-2013, 12:25\nБыйыл яҙ башында ғына республиканың кредит рейтингын “Standard & Poor's” халыҡ-ара рейтинг агентлығы “Тотороҡло” прогнозынаса күтәргәйне. Бында эксперттар төбәктең кредит мөмкинлеген, бурыстың түбән кимәлен, сығымдарға бәйле сәйәсәттең уйлап эшләнгәнлеген иҫәпкә алған....\nБайрамда пенсияһыҙ ҡалмаҫһығыҙ\nЭкономика // 26-04-2013, 12:34\nЯл һәм байрамдар айҡанлы, пенсия таратыу тәртибенә үҙгәрештәр индерелде. Өфө, Ағиҙел, Күмертау, Мәләүез, Нефтекама, Октябрьский, Салауат ҡалаларында, Кушнаренко, Көйөргәҙе, Мәләүез, Өфө райондарында 2 майҙа – 4, 3 май – 3 һәм 5, 6 май – 6, 7 май – 7 һәм 9, 8 май – 8 һәм 11, 10 майҙа 10 һәм 12 май өсөн таратыласаҡ....\nЭкономика // 23-04-2013, 11:53\nӘбйәлил районының Асҡар ауылы янында ғына «Экстрим» тип аталған спорт-туристик фирмаһын асҡан Лидар Әхтәмов эшҡыуарлыҡ менән яңыраҡ шөғөлләнә башлаған. Һәм, әлбиттә, яңы өлкәлә ул үҙен әлегә йылға-күлдәге балыҡ ишеләй тоймай, эшҡыуарлыҡтың бөтә нескәлектәренә өйрәнәһе лә өйрәнәһе әле, ти. Ләкин бөгөндән ул бәләкәй бизнес ойоштороуҙың кире һәм ыңғай яҡтары тураһында, йәш эшҡыуарҙарға ниндәй ҡаршылыҡтар, кәртәләр осрауы хаҡында ентекле һөйләй ала....\nЭкономика // 16-04-2013, 11:16\nБР Хеҙмәт һәм халыҡты социаль яҡлау министрлығынан хәбәр итеүҙәренсә, республикала 1,5 – 3 йәшлек өсөнсө һәм унан күп балаһы булған әҙ тәьмин ителгән ғаиләләргә айлыҡ түләүҙәр тураһында положение раҫланды.\nБыл түләүҙе алыу хоҡуғы ғаиләнең йән башына уртаса килеме балалар өсөн йәшәү минимумынан артмаған осраҡта бирелә. Бөгөн балаларға йәшәү минимумы 5633 һум тәшкил итә....\nЭкономика // 12-04-2013, 11:32\nПенсия фонды “әсәлек капиталы”н аҡсалата бирергә тәҡдим итә\nРәсәй Пенсия фонды етәксеһе Антон Дроздов “әсәлек (ғаилә) капиталы”н, өлөшләп булһа ла, аҡсалата бирергә тәҡдим итте. Хәтерегеҙҙә булһа, бөгөн был аҡсаны өс маҡсатҡа йүнәлтергә мөмкин: торлаҡ шарттарын яҡшыртыуға, балаға белем биреүгә һәм әсәнең буласаҡ пенсияһына.\n“Билдәләнгән маҡсаттарға йүнәлтә алмаған йә теләмәгәндәргә “әсәлек капиталы” аҡсаһын бер нисә йыл дауамында түләргә кәрәк”, – ти А. Дроздов. Чиновник фекеренсә, был аҙым ошо өлкәлә ришүәтселекте кәметәсәк. Үкенескә күрә, ҡайһы берҙәр сертификаттарын законһыҙ юл менән дә файҙалана....\n38 миллион кеше – проблема\nЭкономика // 5-04-2013, 11:46\nРәсәйҙә, дөйөм алғанда, 86 миллион кеше хеҙмәткә яраҡлы йәштә. РФ Хөкүмәте вице-премьеры Ольга Голодец белдереүенсә, шуларҙың 38 миллионының ҡайҙа эшләгәне күренмәй.\n“Был кешеләр йәмғиәткә проблема тыуҙыра, − тигән Голодец ханым. – Бына 48 миллион кешенең ҡайҙа эшләгәне, ни менән шөғөлләнгәне беҙгә билдәле, ә ҡалғандар ҡайҙалыр, аңлашылмай”.\nГастарбайтерҙар һәм асығауыҙҙар\nЭкономика // 26-02-2013, 13:11\nМәскәү телеканалдары аша гастарбайтерҙарҙы «ауыҙлыҡлау» кәрәклеге тураһында йыш ишетәбеҙ. Бер үзбәктең һөйләүенсә, уларҙың алтмыш проценты беҙҙең республикала икән. Ул турала ләм-мим ‒ яҙылмай ҙа, ишетелмәй ҙә. «Башҡортостан»дың бер һанында уға ҡағылышлы мәҡәлә яҙғайным. Был шуның дауамы була инде.\n88 меңдән ашыу – ялған купюра\nЭкономика // 22-02-2013, 14:31\nРәсәй Үҙәк банкыһы мәғлүмәттәре буйынса, быйыл ғинуар башына әйләнештә төрлө номиналдағы 6,5 миллиард банкнота йөрөгән. Иҫәпләп сығарыуҙарынса, шуларҙың 88 меңе – ялған. Ундай аҡсаның күбеһе – мең һумлыҡтар (60,3 проценты). Йәнә лә 5000 һумлыҡты эшләргә ярата ялған аҡса “баҫыусылар”. Былтыр ялған аҡсаның иң күбе Үҙәк федераль округта табылған. Төньяҡ-көнбайыш һәм Волга буйы округтары ла “һынатмай”. Ә бына Төньяҡ Кавказда ни бары 960 ялған купюра асыҡланған....\n“Ҡыуып етербеҙ, уҙып китербеҙ”\nЭкономика // 12-02-2013, 12:30\nИҡтисад буйынса илебеҙ донъя лидеры. Рәсәй гражданының йәшәү кимәле Америка, Европа, Австралия халҡынан күпкә юғары. Эш хаҡтары – ике, ә пенсиялар өс тапҡырға арта. Бөтәһе лә шат һәм ҡәнәғәт... Туҡтағыҙ, һаташаһығыҙмы әллә, тиһегеҙме? Беҙ – юҡ. Ә һеҙ?\nТарих ҡабатлана – власть әһелдәре беҙгә тағы ла ожмахтай тормош вәғәҙәләй....\nАртҡа 1 ... 10 11 12 13 14 15 16 17 18 ... 20 Алға


Башҡортостандың Ауыл хужалығы министрлығында яңы министр урынбаҫары тәғәйенләнде // Йәмғиәт | новости башинформ.рф\nБашҡортостандың Ауыл хужалығы министрлығында яңы министр урынбаҫары тәғәйенләнде\n14:05, 31 декабря 2014 Йәмғиәт\nӨФӨ, 2014 йыл, 31 декабрь. /«Башинформ» мәғлүмәт агентлығы, Артур Басиров/.\nБашҡортостан Президенты Рөстәм Хәмитов Заһит Нуривты республиканың ауыл хужалығы министры урынбаҫары итеп тәғәйенләне. Башҡортостан Хөкүмәте шуға ярашлы ҡарар ҡабул итте. Заһит Нуриев ведомствола механизациялау тармағы һәм «500 ферма» программаһы өсөн яуап бирәсәк.\nЗаһит Нуриев Башҡортостан ауыл хужалығы институтын тамамлаған. Төрлө йылдарҙа предприятиеларҙа хәүефһеҙлек техникаһы буйынса инженер, Бүздәк районы Ҡаран ауыл советы башҡарма комитеты рәйесе була, БР Министрҙар Советы Эштәр идаралығында эшләй. Һуңғы йылдарҙа Заһит Нуриев «Башҡортостан ауыл хужалығы техникаһы» дәүләт унитар ауыл хужалығы предприятиеһының генераль директоры урынбаҫары һәм беренсе урынбаҫары була.\nТеги: ауыл хужалығы министрлығы


13 йәшлек Ростислав Рудаков етдилеге һәм уйлап һөйләүе менән\nайырылып тора. Өлгөрөп еткән, фекер йөрөтә һәм анализлай\nбелгән, үҙ баһаһын аңлаусы рәссам үҙенең шәхси абстракт\nдонъяһын булдырған - был донъяла йәйғор нурҙарылай балҡыған\nфекер төрлө, хатта көтөлмәгән, фантастик рәүештә һүрәтләнеү е мөмкин.\n- Мин үҙемде сюрреалист тип атайым, сөнки эштәремдең күпселеге осраҡлы рәүештә, ҡапыл барлыҡҡа килде. Барыһы ла ябай ғына - ҡулыма ҡәләм алам, бер һыҙат үткәрәм һәм идея әҙер, - ти Ростислав. - Ҡайһы бер әҫәрҙәр - саф сюрреализм, ҡайһылары саф витализм, улар һәр рәссамдың эше кеүек үк бер - береһен ҡабатламай, әммә күпселеге сюрреализм һәм витализм\n"Өфө уттары" төнгө күңел асыу комплексының фойеһында асылған шәхси күргәҙмәһе быға дәлил. Малай һүрәт төшөргән ваҡытта ҡәләмен ҡағыҙҙан айырмай. Бер тотош һыҙаттан\nфәнтәзи йәки үҙенсәлекле төштө хәтерләткән, әммә шул уҡ ваҡытта ысынбарлыҡ булыуҙан туҡтамаған һүрәттәр барлыҡҡа килә.\n- Күргәҙмәмде мин юҡҡа ғына "Донъя һыҙаттары" тип атаманым , - тип аңлатма бирә Ростислав. - Белһәгеҙ, был ысынбарлыҡты ң матди структураһының график нигеҙе. Донъя һыҙаттары минең башымда тыуа, үҙ - ара үрелеп һәм хәрәкәт итеп ул донъяның эске, трансцедент асылын, йыһан гармонияһының дөйөм каркасын барлыҡҡа килтерә.\nТәүге тапҡыр Ростислав һигеҙ айлыҡ сағында ҡулына ҡәләм а ла. Ә инде бер - ике йылдан һынлы сәнғәт менән етди шөғөллән ә башлай. Йәш рәссамдың тәүге шәхси күргәҙмәһе 1997 йылда, уға\nбиш йәш булғанда, балалар художество мәктәбендә ойошторола.\nБер аҙ ваҡыт үткәндән һуң малайҙың ғаиләһе Аргентинаға күсә , унда Ростислав билдәле рәссам Кора Машеста белем ала. Бына\nшулай йәшәй ҙә инде: Аргентина рәссамдарының шәхси оҫтаханаларында шөғөлләнә, сәнғәт тарихын, композициялар, һүрәт һәм колорит закондарын өйрәнә. Икенсе шәхси күргәҙмәһе\nПалермола, Буэнос - Айреста үтә.\nАргентиналағы кризистан һуң Рудаковтар Өфөгә әйләнеп ҡайт а, бында ла уларға йәш вундеркиндтың таланты ярҙам итә: картиналарының бер өлөшөн һатып ул ике мең доллар самаһы аҡса эшләй. Бында, уның тыуған яғында, һынлы сәнғәт оҫталары\nйәш талантты тиң күреп аралаша. "Гениаль рәссам малай" хаҡында фильм да төшөрөлгән. Бынан тыш Ростислав Рудаков - " Рәсәйҙең иң яҡшы кешеләре" энциклопедияһының "Талантлы балалар - Рәсәйҙең киләсәге" бүлегенә дәғүә итә. Эштәре Швейцарияла, Аргентинала, Рәсәйҙә шәхси коллекцияларҙа һаҡлана.\n"Ғәҙәти булмаған бала", "бәләкәй гений", "вундеркинд" - өлкәндәрҙең һоҡланып әйткән был һүҙҙәр күргәҙмә авторынан хәҙер бер ҙә ҡалмай. Ул артабан да юғалып ҡалмаҫ, үҙ - үҙен һаҡлар, бар һынауҙарҙы ла лайыҡлы үтер, тип ышанғы килә.


Юлдаш (Әбйәлил районы) — Башҡорт Википедияһы\n53°17′07″ с. ш. 58°36′43″ в. д.HGЯO\nЮлдаш (Әбйәлил районы)\n80 201 819 006\n80 601 419 126\nЮлдаш (рус. Юлдашево) — Башҡортостандың Әбйәлил районындағы ауыл. Гусев ауыл Советы составына инә. 2010 йылдың 14 октябренә ҡарата халыҡ һаны 340 кеше. Почта индексы — 453614, ОКАТО коды — 80201819006.\nРайон үҙәгенә тиклем (Асҡар): 13 км\nАуыл советы үҙәгенә тиклем (Гусев): 9 км\nЯҡындағы тимер юл станцияһы (Магнитогорск): 55 км\nЮлдаш ауылы район үҙәге Асҡар ауылынан көньяҡ-көнсығышҡа табан 13 километр һәм Магнитогорск (Силәбе өлкәһе) тимер юл станцияһынан көньяҡ-көнбайышҡа табан 55 километр алыҫлыҡта урынлашҡан.\nЮлдаш (Көҙәсә) ауылына Верхнеурал өйәҙе Тамъян улусы башҡорттары үҙҙәренең аҫаба ерҙәрендә нигеҙ һалған. XVIII быуат аҙағынан, 1786 йылдан билдәле. Ауылға тәүге төпләнеүсе тураһында мәғлүмәт юҡ. Атаһы ауылында улдары — Мөхәмәткәрим (1792) һәм Нарынғазы (1818) Юлдашевтар йәшәгән. Халҡы ярым күсмә тормош көтә.\n1795 йылғы V рәүиз мәғлүмәттәре буйынса 10 йортта 48 кеше, 1859 йылда 27 хужалыҡта 200 кеше йәшәгән.\n20 хужалыҡтың 16-һы йәйләүгә сыҡҡан. Шунда уҡ урындарҙа (Йәнгел, Маяғашлы, Сатра, Арҡа Йорт, Әйнәм Һүтәй йылғалары буйында) күсеп йөрөйҙәр, унда Юнай ауылында йәшәүселәрҙең дә йәйләү булған. Был — ике ауыл халҡының туғанлыҡ бәйләнешен күрһәтеүсе тағы бер дәлил. 40 кешегә 500 ат, 250 һыйыр, 400 һарыҡ, 70 кәзә тура килгән. Юлдаштар күршеләренән етеш йәшәгән, уларҙың 16 дисәтинә һөрөнтө ере булған. 1842 йылда 8 бот ужым һәм 332 бот яҙғы иген сәселгән. Сәсеүҙең яртыһынан күберәге Мөхәмәткәрим Яныбаевтыҡы (140 бот) һәм Хәбибулла Боҫҡоновтыҡы.\n1866 йылда Юлдаштағы 30 хужалыҡта 199 кеше донъя көткән. Малсылыҡ, игенселек менән шөғөлләнгәндәр. Мәсет булған.\n1920 йылда ауылда 283 кеше йәшәгән. XX быуаттың 30‑сы йылдарында Юлдаш ауылына XVIII быуат уртаһында нигеҙ һалынған Юнай ауылы ҡушылған.\n272 ↗373 ↘340\n2002 йылғы иҫәп алыуға ярашлы, халыҡтың күпселеге — башҡорттар (99 %).\n1897 йыл 9 февраль (26 ғинуар) 237\n1920 йыл 26 август 283\n1939 йыл 17 ғинуар 248\n1959 йыл 15 ғинуар 228\n1989 йыл 12 ғинуар 287\n2010 йыл 14 октябрь 340 166 174 48,8 51,2\nӘлеге ваҡытта ауылда Гусев урта мәктәбе филиалы — Юлдаш башланғыс мәктәбе-балалар баҡсаһы, фельдшер-акушерлыҡ пункты, клуб бар.\nӘхмәтҡужина Гөлшат Фәйзелғаян ҡыҙы (28 февраль 1951 йыл) — журналист, шағир һәм драматург. 1981 йылдан республика матбуғат баҫмалары, шул иҫәптән 2002—2007 йылдарҙа «Башҡортостан» гәзите хеҙмәткәре. 1989 йылдан СССР-ҙың Яҙыусылар һәм Журналистар союздары ағзаһы. Әбйәлил районының Ким Әхмәтйәнов исемендәге әҙәби премияһы лауреаты (2006).\nБригада урамы (рус. Бригадная (улица)\nИшбулды Әхмәтшин урамы (рус. Ишбулды Ахметшина (улица)\nКүстән урамы (рус. Кустян (улица)\nЮлдашево Абзелиловский р-н, надпись на горе 76 ЛЕТ Победы выложенное камнями\nЮлдаш (Әбйәлил районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nАсфандияров А. З. История сёл и деревень Башкортостана и сопредельных территорий. — Өфө: Китап, 2009. — С. 37. — ISBN 978-5-295-04683-4.\n↑ Юлдаш (Әбйәлил районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ История деревни Юлдашево Абзелиловский район\n↑ Асфандияров А. З. История сёл и деревень Башкортостана и сопредельных территорий. — Өфө: Китап, 2009. — С. 37. — ISBN 978-5-295-04683-4.\nhttps://ba.wikipedia.org/w/index.php?title=Юлдаш_(Әбйәлил_районы)&oldid=1144095 ҡабул ителгән\nБыл бит һуңғы тапҡыр 07:46 27 июнь 2022 үҙгәртелгән.


Ял итергә – Бөрйәнгә!\nТөркиәгә, Мысырға туристарға юл ябылғас, үҙебеҙҙә ял итеү өсөн яҡшы шарттар тыуҙырыу төп маҡсат булып тора. Бигерәк тә байрамдар алдынан халыҡ ял урындарын һайлай башлай. Башҡортостанда хозур урындар байтаҡ. Бөрйән районында ғына, мәҫәлән ике ҡурсаулыҡ бар. Райондың туризм буйынса менеджеры белдереүенсә, унда Яңы йыл байрамдарына урындар ҡалмаған тиерлек. Беҙҙең хәбәрселәр «Шүлгәнташ» мәмерйәһендә ял итеү өсөн уңайлыҡтар менән ҡыҙыҡһынды.\nЙәйгеһен мәмерйә алды ҡырмыҫҡа иләүен хәтерләтһә, ҡыш бында тынлыҡ. Ни бары һаҡсылар менән ҡурсаулыҡ хеҙмәткәрҙәрен генә осратырға мөмкин. Юл буйында теҙелеп киткән кәштәләр ҙә, кафелар ҙа эшләмәй.\nБыл «Шүлгәнташ» эргәһендә урынлашҡан ял итеү комплекстарының береһе. Ул муниципалитет милеге. Туристар өсөн бер-бер артлы йорттар теҙелеп киткән. Ял итергә килеүселәрҙең күбеһе ошонда урынлаша. Һәр йортта йыуыныу бүлмәләре, койкалар бар. Ләкин шарттар бик яҡшы тип әйтеп булмай. Йыуыныу бүлмәһендә урынлашҡан һыу йылытҡыстары бәләкәй, тимәк ете кешелек номерҙарҙа барыһы ла йыуына алмаясаҡ.\nКеше башына ете йөҙ һум. Ете урынлыҡ өсөн дә, ике урынлығы өсөн дә ошо уҡ хаҡ. Ял базаһы менеджеры белдереүенсә, хаҡтар шарттарға ҡарап билдәләнгән. Мәмерйәгә тиклем машинала барып булмай, юл юҡ. Шуға саҡрым ярым юлды йәйәү үтергә кәрәк. Ҡайһы берәүҙәр ҡарғиҙәрҙәрҙә бара.\nЙәй бында атта һыбай йөрөү һымаҡ төрлө хеҙмәттәр булһа, ҡыш улар юҡ. Әлбиттә, балыҡ тоторға мөмкин, ләкин уның хаҡы дүрт мең һумдан башлап. Тау шыуыу өсөн эшҡыуарҙар тюбинг трассалары ла тәҡдим итә. Ләкин күтәргестәр уйланылмаған. Шулай ҙа бер аҙналыҡ ял 12-15 мең һумға барып баҫа.\nСалауат Рәжәпов, Бөрйән районының туризм буйынса менеджеры: «Йыл һайын турбазаларға яҡынса ял итергә ике-өс мең турист килә. Минеңсә, районда инфраструктура булдырырға кәрәк. Тау саңғыһы комплексы төҙөү тураһында хәбәрҙәр йөрөй. Әгәр ундай база булһа, туристар күпләп киләсәк. Уның перспективаһы яҡшы. Инвесторҙар ҙа бар, ләкин әлегә был һүҙҙә генә».\n«Шүлгәнташ»та ҡышҡыһын халыҡтың әҙ булыуының сәбәбен урындағы халыҡ юлдарҙың насар булыуында күрә. Иҫке Собханғол ауылынан мәмерйәгә тиклем юлдың 12 саҡрымына асфальт йәйелгән. Ҡышҡыһын юлды таҙартһалар ҙа, асфальт бөтөүгә машиналар ауыр үтә. Киләсәктә бында шарттарҙы яҡшыртыу планлаштырылған. Мәмерйә эргәһендәге базала Яңы йыл алдынан урындар ҡалмаған. Тимәк, үҙебеҙҙең ял итеү үҙәктәренә ихтыяж ҙур. Был күрһәткестәрҙе тағы ла арттырыу өсөн шарттарҙы ғына яҡшыртыу кәрәк.


Ҡыҙыҡһыныуҙан ғына башланғайны... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Ҡыҙыҡһыныуҙан ғына башланғайны...\nҠыҙыҡһыныуҙан ғына башланғайны... 30.04.2014 // Спорт һәм туризм\n“Сәләмәт булырға теләһәң, кикбоксингты һайла”. Был һүҙҙәр Йылайыр районында күптәрҙең йәшәү девизына әүрелгән дә инде. Бында ҡасандыр ят тойолған кикбоксинг менән шөғөлләнеүселәр йылдан-йыл арта. Ағалы-ҡустылы Самат менән Илфат Таҡаловтар 2003 йылда Йылайыр спорт мәктәбендә ошо төр буйынса секция асып, һис тә яңылышмаған.\nТәүҙә кемдер – ҡыҙыҡ күреп, икенселәре – дуҫына эйәреп, өсөнсөләре кикбоксинг менән етди шөғөлләнергә теләп секцияға яҙылған булһа, хәҙер күбеһе Рәсәй чемпионы исемен яулаған. Был хәл яңыраҡ Йылайырҙа уҙған кикбоксинг буйынса халыҡ-ара турнирҙа ла асыҡ сағылды. Ярышта Башҡортостандың Кикбоксинг федерацияһы президенты Константин Шестаков, Силәбе өлкәһенең Кикбоксинг федерацияһы вице-президенты Борис Йосопов, ике тапҡыр донъя, Европа һәм Азия чемпионы, халыҡ-ара класлы спорт мастеры Руслан Ишмаковтың ҡатнашыуы бәйгеселәргә дәрт һәм сәм өҫтәне.\nШуныһы ҡыуаныслы: Йылайыр спортсылары был юлы ла үҙҙәренең иң көслө, таһыллы команда икәнлеген күрһәтә алды. Район данын Нургиз менән Айгиз Таҡаловтар, Михаил Годуленко, Александр Чикунов яҡлағайны, турнир кубогы уларға тәтене. Шулай ҙа төп алыш Төркиәнән килгән профессиональ кикбоксер Гасанзаде Шапур менән беҙҙең Арен Кочарян араһында барҙы. Рәсәй һәм Башҡортостан чемпионы Арен, башта уҡ өҫтөнлөктө бирмәҫкә тырышып, еңеүсе исеменә лайыҡ булды.\nЙәш спортсыларҙы ярышҡа етди әҙерләгән тренер Самат Таҡаловтың оло хеҙмәтен айырыуса билдәләргә кәрәк. Тап уның тырышлығы менән Йылайыр спортсыларының исеме халыҡ-ара кимәлдә танылды, яңы еңеүҙәр яуланды. Турнир ысын мәғәнәһендә оло спорт байрамына әүерелде.\nҠунаҡтар һәм көйәрмәндәр кикбоксинг менән шөғөлләнгәндәрҙең алышын кинәнеп ҡарап, дәртләнеп ҡайтты. Кем белә, бәлки, улар араһында ла чемпиондар үҫеп сығыр әле.